
1) De fiecare dată Moartea 


Statui de Vorbe Goale, 
ridicate pentru a preamări, 
Iluziile Vieţii şi Morţii, 
ne privesc încrezătoare, 
din colţurile Zilelor pustii, 
de care ni se agaţă mereu, 
Iedera întrebărilor, 
din ce în ce mai acaparatoare, 
şi mai sătulă de Răspunsurile, 
Greşelilor Creaţiei, 
care îşi trimit la înaintare, 
Păcatele lor Originare, 
pe umerii cărora, 
ar trebui să ne aşezăm, 
de fiecare dată, 

Moartea. 

2) Unul faţă de altul 


Răstignit pe Lacrima Amintirii tale, 

privesc la mulţimile goale de suflet, 

care-mi spală trupul Clipelor, 

pe care le-am îmbrăcat, 

cu Moarte, 

în această Lume, 

a Rătăcirii, 

încercând să ajung, 

pe fruntea Viselor tale Iubire, 

fără să ştiu cât de adâncă, 

era prăpastia Cuvântului Facerii, 

care ne despărţea, 

ridicându-ne Zidurile de Ruină, 

ale Iluziilor Non-Sensurilor Existenţei, 

în Privirile care se descompuneau, 

ale Speranţelor, 

ucise cu atât de multă cruzime, 

de către Timp, 

încât atunci când am realizat, 
unde ne aflăm, 
eram deja morţi demult, 
unul faţă de altul. 

3) Sacrificiu 


Erai Steaua mea, 
şi nicio Zodie a Timpului, 
ştiam că nu te va putea cuprinde, 
vreodată, 

în braţele sale pline de Moarte, 
atunci când priveam, 
la Lumina Divină, 
a Sufletului tău, 
ce-mi arăta Calea spre Absolut, 
strălucind, 
până când am căzut, 
împiedicându-mă de Destin, 
în Abisurile Agoniei, 

Condiţiei Umane, 

unde nu-mi rămânea decât să te chem, 

pentru a-mi fi alături, 

printre Iluziile Non-Sensurilor Existenţei, 

până când ai venit, 

şi am văzut pe Cerul Fiinţei mele, 

o Stea Căzătoare, 

înţelegând că erai tu, 

cea care ai renunţat la Nemurire, 

pentru mine, 

sacrificându-ţi Eternitatea. 


9 



SORIN CERIN 
IUBIRE SI SACRIFICIU 

9 

-poeme filosofice- 


Atunci când am văzut, 
cum te îneci atât de dureros, 
în Lacrimile Iluziilor Vieţii şi Morţii, 
am regretat amarnic, 
că te-am chemat, 
să fim împreună, 
întrupându-ne în acest Sacrificiu, 
al Deşertăciunii. 

4) Umanism şi Sacrificiu 


Nu există Ziduri, 
pe care Non-Sensurile Existenţei, 
să nu le escaladeze, 
într-o Lume, 

a Iluziilor Vieţii şi Morţii, 
pe ogoarele cărora, 
suntem forţaţi să ne arăm, 
Disperarea, 

cu plugurile Deznădejdii, 
trase de motoarele puternice, 
ale Compromisurilor, 
care ne îngenunchează definitiv, 
fărâma de Iubire, 
ce ne-a mai rămas nealterată, 
de Absurdul prosternat, 
în faţa Icoanelor Crimei, 
de a fi Fericiţi, 
înrămate de fiecare dată, 
cu mare grijă, 
de Păcatele Originare, 
ale Urii, 

faţă de Umanism şi Sacrificiu. 

5) Să fie cât mai bogată 


Valuri de grâne, 
cu spicele pline de Clipe, 
din care vom coace pâinea Zilelor, 
lovesc Ţărmurile, 
drumurilor prăfuite ale Destinelor, 
în mocirla cărora ne-am întrupat, 
Disperarea şi Suferinţa, 
udate cu sârg, 
de Iluziile Vieţii şi Morţii, 
să crească cât mai viguroase, 
pentru ca recolta, 

Infernului acestei Lumi, 
a Non-Sensurilor Existenţei, 
să fie cât mai bogată. 

6) De care ne-am lepădat 


Am ajuns nişte Umbre, 
îmbrobodite cu Compromisuri, 
pictate de Ochii Orbi, 
ai întunericului unor Vise, 
sprijinite pe umerii, 
Deşertăciunilor dezlănţuite, 
împotriva Fiinţei noastre, 
de dincolo de Lume, 
care mai trăieşte şi acum, 
în Amintirile Viitorului, 
de care ne-am lepădat, 
prin Păcatele Originare, 
impuse de Iluziile Vieţii şi Morţii, 
Destinului. 

7) Vor fi căzătoare 


Ziduri de Cuvinte ruinate, 
ni se împotrivesc Privirilor, 
care se descompun, 
sub Indiferenţa mistuitoare, 
a Absurdului, 
în care am fost întrupaţi, 
pentru a fi binecuvântaţi, 
de Iluziile Non-Sensurilor Existenţei, 
să putem clădi mereu, 
noi culmi ale Disperării, 
care să întreacă în măreţie şi strălucire, 
până şi înălţimea Stelelor, 
despre care nu ni se spunea nimic, 
că vor fi căzătoare. 


14 



SORIN CERIN 
IUBIRE SI SACRIFICIU 

9 

-poeme filosofice- 


8) Cu toate că ştia 


Deschizând, 
porţile masive, 
ale Norilor de plumb, 
ce tocmai traversează, 

Cerul Privirii tale, 
la Asfinţit de mine, 
încerc să-ţi luminez, 
întunericul Viselor, 
aprinzând candela, 
ultimei stele căzătoare, 
a Cuvântului Fericire, 
care ni s-a năruit, 
în genunchii Disperării, 
părăsindu-ne, 
cu toate că ştia, 
că ne lasă de izbelişte, 
pe tărâmurile, 

Iluziilor Vieţii şi Morţii, 
până când ne va observa, 
Nemurirea, 

de pe bolta aprinsă a Iubirii, 
chemându-ne în braţele sale. 


15 



SORIN CERIN 
IUBIRE SI SACRIFICIU 

9 

-poeme filosofice- 


9) A văzut-o mai strălucitoare 


Nu pot să înţeleg, 
de ce avem atât de mult, 

Destin de dus, 
pe spatele gârbovit, 
al Eternităţilor de Clipe, 
biciuite de Zilele fără suflet, 
ale Norilor de Cuvinte apăsătoare, 
care ne plouă cu Disperări, 
peste Aşteptările de sfârşit de Lume, 
a Morţii izbăvitoare, 
din infernul Hazardului controlat, 
al Iluziilor Non-Sensurilor Existenţei, 
ce ne-au prins în capcana Timpului, 
pe care Predestinarea Suferinţei, 
a văzut-o mai strălucitoare, 
decât Lumina Divină, 
a Nemuririi. 

10) De la cel din urmă Ceas 


Cu toate că am primit aripi, 
de îngeri condamnaţi, 
la Iluziile Vieţii şi Morţii, 
am putea să zburăm, 
deasupra Deşertăciunilor, 
dar ne prăbuşim de fiecare dată, 
când ne regăsim în Cuvântul Facerii, 
Păcatelor Originare, 
ale unui Blestem al Disperării, 
sădit în Sângele Străbunilor, 

Zilelor golite, 

de orice conţinut al Fericirii, 
la cina cea de taină, 
a unui Dumnezeu, 
străin de noi înşine, 
care ni le-a dat, 
ca să le bem, 
până la ultima picătură, 
de la cel din urmă Ceas, 
de Orgoliu şi Compromis, 
turnat în cănile de pustiu, 
ale Destinelor noastre. 

11) Peste Ecourile Suferinţei 


Voci desprinse, 
din Zidurile de cremene, 
ale Conştiinţei, 
unui Dumnezeu al Nimănui, 
căruia îi place, 
să le lovească, 
unele de altele, 
până când ies Scânteile, 
care se aud, 
cum tună şi fulgeră, 
peste Ecourile Suferinţei, 
pe buzele reci şi crude, 
ale Cuvintelor Disperării, 
binecuvântate de vraja, 
Iluziilor Vieţii şi Morţii, 
la flăcările Absurdului, 
unde ne vom arde, 
Eternităţile de Clipe, 
venite în ajutorul nostru, 
tocmai din Lumea, 
de dincolo de Lume, 

unde respiram. 

Lumina Divină a Iubirii, 
fără să fim nevoiţi, 
să ne închinăm, 

Zilelor reci şi indiferente, 
ale unui Timp, 

care ne interzice de fiecare dată, 
să fim noi înşine. 

12) La fiecare pas al Gândurilor noastre 


Am fost sacrificaţi, 
de către Timp, 
pentru a hrăni Nemurirea, 
unui Dumnezeu, 
al Morţii, 

cu Disperarea Eternităţilor de Clipe, 
ucise la fiecare pas, 
al Gândurilor noastre, 
născute pe Tărâmurile Blestemului, 
unor Păcate Originare, 
ale Iluziilor Vieţii şi Morţii, 
care ne-au prins în capcana, 
întinsă de Moarte, 

Iubirii, 

ce tocmai ne dăruise, 

Steaua Nemurii, 
care ar fi orbit cu strălucirea ei, 
toate Non-Sensurile Existenţei, 
sub Orizonturile cărora, 
suntem captivi. 

13) în praful stelar al Absurdului 


Atunci când vom fi descătuşaţi, 
de Condiţia Umană, 
toate Non-Sensurile Existenţei, 
se vor sfârşi, 
într-o Agonie continuă, 
a Timpului, 

ce nu va mai fi capabil, 
să-şi ucidă Clipele, 
cu lamele ascuţite şi tăioase, 
ale Zilelor, 

ce nu-şi vor mai arăta, 
Goliciunea indecentă, 
pe Ţănnurile Disperării, 
din nisipul cărora, 
nici Clepsidrele Suferinţelor, 
nu vor mai cerne, 
Deşertăciunea unei Lumi, 
a cărei Istorii, 
se vor pierde definitiv, 
în praful stelar al Absurdului. 

14) Voia unui Eveniment tragic 


Oricât am zbura, 
către Lumina Divină, 
cu aripile trupeşti ale Ţărânii, 
Iluziilor Vieţii şi Morţii, 
nu vom reuşi niciodată, 
să ajungem, 
la Steaua Nemuririi, 
fără a fi călăuziţi, 
de Amintirile Viitorului, 
din care ne-am desprins, 
cu Voia unui Eveniment tragic, 
al Marii Spargeri Universale, 
când Totul Primordial, 
s-a transformat în Cioburile, 
în care ni se priveşte azi, 
tăindu-se adânc, 

Greşeala Creaţiei, 
ce-şi oglindeşte în ele, 
întreaga Rană a Disperării, 
şi Suferinţei noastre. 

15) Să ne dedice Răsăritul Eternităţii sale 


Pierdut de mine însumi, 
printre stelele căzătoare, 
ale Destinelor Durerii, 

Iluziilor Vieţii şi Morţii, 
care mă ning, 
cu Veşnicia lor părăsită, 
de Amintirile Viitorului, 
în care te aveam, 

Lumină Divină, 
alături de Inima de Cer, 
a Nemuririi, 

ce bătea mereu ora exactă, 
a Iubirii, 

când întregul Univers al Sentimentelor, 
se pregătea, 

să ne dedice Răsăritul Eternităţii sale, 
pe care să-l îmbrăcăm, 
peste Cuvintele Privirilor noastre, 
după ultima modă a Fericirii, 
a cărei gust l-am pierdut, 
printre cănile de pustiu, 
ale Condiţiei Umane, 
în care ne-am întrupat, 

Deşertăciunea. 

16) Pasiunea de a fi împreună 


Respirând aerul de plumb, 

al Cimitirelor de Cuvinte, 

băute în cănile de pustiu, 

ale Privirilor pierdute, 

pe străzile fără adresă, 

ale Iubirii, 

a căror porţi, 

zac ruinate sub greutatea, 

propriei Rugini de Vise, 

acum descompuse, 

şi ruinate de povara Uitării, 

pe care le ţineam undeva-cândva, 

de mâna Destinului, 

alergând împreună, 

pe Ţărmurile Nemuririi, 

ce ne înveşmântau Pasiunea, 

de a fi împreună. 

17) Vândută în sclavie de Ţărâna Condiţiei Umane 


Urme reci şi tăcute, 

zac cu aripile frânte, 

ale Amintirilor din Viitorul, 

Nemuririi Iubirii noastre, 

care ne-a fost vândută în sclavie, 

de Ţărâna Condiţiei Umane, 

în care ne-am întrupat, 

aruncaţi fără milă, 

de Iluziile Vieţii şi Morţii, 

ale căror gheare, 

ne ameninţă de fiecare dată, 

cu răstiginrea, 

pe propria lor Deşertăciune, 

atunci când vrem să ne regăsim, 

Infinitul din Privirile, 

Ochilor de Cer, 
ai Luminii Divine, 
care ne-a zămislit, 
pentru a iubi. 

18) Lacrimile de foc ale Singurătăţii de noi înşine 


Câte Orizonturi, 
vor mai arde?, 

de dorul Eternităţii Clipei noastre, 
printre Lacrimile de foc, 
ale Singurătăţii de noi înşine, 
pe care am naufragiat, 
lovindu-ne de Ţărmurile întrebărilor, 
sculptate din stânca tare a Disperării, 
de care ne-am lovit, 

Destinul, 

ce-a fost încarcerat, 
în spatele gratiilor unui Timp, 
al Deşertăciunii, 
care ne astâmpără setea, 
de Iluzii ale Vieţii şi Morţii, 
şi azi, 

servindu-ne în cănile de pustiu, 
propria Viaţă. 

19) Pe maidanele Condiţiei Umane 


Nu există Ceruri, 
pe această Lume a Deşertăciunii, 
care să nu se zbată, 
în Zodiile Durerii, 

Peştilor pe uscat, 
pe care vrem să-i udăm, 
cu Apa întrupării, 
scursă din rănile, 
cănilor noastre de pustiu, 
ce ajută la înflorirea, 
Non-Sensului propriei Existenţe, 
printre grădinile paradisiace, 
ale Disperării, 
unde ni se dezmiardă, 

Iluziile Vieţii şi Morţii, 
de a fi cu adevărat împreună, 
alături de Iubirea, 

Adevărului Absolut, 
pe maidanele Condiţiei Umane. 

20) Din Infintul Cerului Privirii tale 


Jucându-ne de-a v-aţi ascunselea, 
cu Existenţa, 

Iluziilor Vieţii şi Morţii, 
pe Steaua Nemuririi, 

Adevărului Absolut, 
al Iubirii noastre, 
de care, 

n-am fi crezut niciodată, 
că ne vom putea pierde, 
printre înţelesurile pline de venin, 
ale Cuvântului Facerii, 
în capcana căruia ne-am întrupat, 
încătuşându-ne întregul Sens, 
al Fiinţei Universului, 
ce până atunci, 

nu avea nevoie de nici un Creator, 

fiindcă era Eternitatea în Sine, 

ce izvora din Infintul Cerului Privirii tale, 

în care îmi regăseam, 

până şi cele mai îndepărtate Vise, 

ale Perfecţiunii. 

21) Pe Steaua Cuvântului Facerii noastre 


Ziduri de Gânduri, 

ridicate de Iluziile Vieţii şi Morţii, 

pe Calea către Absolut, 

a Inimii de Cer, 

pe care ne-o desenează Norii, 

Vorbelor de Fum, 

pe care ni le fumează, 

Orizonturile Privirilor, 
agăţate în cui, 
de Steaua Destinului, 
care căzuse, 
încă dinainte, 

de a ni se naşte Lumea Viselor, 
unui Absurd, 
al Concretului, 
pe care-1 îmbrăcăm, 
de fiecare dată, 
peste Amintirile Viitorului, 
ce-au devenit, 
atât de reci şi insuportanile, 

fiindcă pe fruntea lor, 
puteam fi împreună, 
înfruntând Eternitatea, 
despre care, 

nici unul dintre Non-Sensurile Existenţei, 
nu crede să fi existat vreodată, 
pe Steaua Cuvântului Facerii noastre. 

22) L-am pierdut odată pentru totdeauna 


Vorbe de Scrum, 

se ridică călărind Fumul înecăcios, 
al Privirilor pierdute, 
la Zidurile cărora, 
suntem puşi de către Destin, 
să lovim cu putere, 
porţile masive de plumb, 
ale Cuvintelor, 
ce-au ajuns ale Nimănui, 
căzute în tăcere, 
prin şanţurile pline de sudoare, 
ale Clipelor ucise, 
de Timpul dezinteresat, 
de ora exactă, 
a Iubirii noastre, 
al cărei tren, 
l-am pierdut, 
odată pentru totdeauna, 
în gara Disperării. 

23) Deşertăciunea acestei Lumi a Non-Sensurilor 
Existenţei 


Flăcări de Singurătate, 

ard resturile Inimilor de Cer, 

ale Răsăriturilor însângerate, 

ce cad pe piepturile fără de respiraţie, 

din Cuvintele noastre rebele, 

căzute în genunchii propriilor Destine, 

pentru a se închina, 

la Icoanele falselor Iubiri, 

ale Nimănui, 

ce încă mai străjuiesc, 

pereţii mucegăiţi ai Catedralelor, 

Iluziilor Vieţii şi Morţii noastre, 

ce ne-au întrupat în Condiţia Umană, 

Visele în care mai credeam, 

că şi Orizonturile se pot împlini, 

aducând Lumina Divină, 

peste Eternitatea Clipei, 

Privirii în care ne pierdeam. 
Deşertăciunea acestei Lumi, 
a Non-Sensurilor Existenţei. 

24) Nu le venea să creadă cum de reuşim să ne înălţăm 


Atunci când Visul Iubirii, 
şi-a răsădit rouă Cuvântului, 
peste obrajii îmbujoraţi, 
ai Eternităţii sălbăticiei Clipei, 
în care ne-am regăsit, 

Amintirile Viitorului, 
pe aripile cărora am zburat iarăşi, 
ocolind Condiţia Umană, 
care ne privea neputincioasă, 
alături de Iluziile Vieţii şi Morţii, 
cărora nu le venea să creadă, 
cum de reuşim să ne înălţăm, 
atât de mult, 
către noi înşine, 
pe bolta Existenţei, 
care ne privea hipnotizată, 
uitând cu desăvârşire, 
de Non-Sensurile ei, 
până când ne-am întrebat unul pe altul, 
mândri de isprava noastră, 
unde anume vrem să ajungem?, 

şi atunci am căzut, 

deodată fără nici o ezitare, 

spre Nicăieri, 

în braţele reci, 

ale întrupării Singurătăţii, 

fără să ne mai dezmeticim vreodată. 

25) Zilele pe care le mai avem de dus 


Iartă-mă Iubire, 
dacă mă îndoiesc de tine, 
şi fă cu mine ce vei vrea, 
pe Steaua de Jar, 
a Nemuririi tale, 
din care am fost răpiţi, 
de Iluziile Vieţii şi Morţii, 
şi osândiţi să rătăcim mereu, 
pe Căile spre Absolut, 
ale Destinului Disperării, 
până când ne vom dori, 

Moartea salvatoare de noi înşine, 
dându-ne foc, 
la Amintirile Viitorului, 
din flăcările cărora, 
nu vom mai reuşi, 
să ne înălţăm vreodată, 
Eternitatea Clipei, 
pentru a primi Lumina Divină, 
în Privirile întunecate, 
ale Norilor grei şi apăsători, 
din Cimitirele de Cuvinte, 

ale menirii noastre, 
de Ţărână pierdută, 
pe masa olarului, 
ce pare a se învârti mereu, 
spre a clădi din noi, 
cănile de pustiu, 

din care să-şi bea mereu Deşertăciunea, 
Zilele pe care le mai avem de dus, 
la morga Viselor noastre. 

26) Din scrumul căreia voi clădi Templul Inimii de Cer 


Limbi de foc, 
aprinse de Norii, 

Tărâmurilor Făgăduinţei, 
Iluziilor Vieţii şi Morţii, 
îmi cern Cuvintele fără stăpân, 
ale Disperării, 

arzându-tni Discernământul, 

Privirii tale, 

din scrumul căreia, 

voi clădi Templul Inimii de Cer, 

al Amintirilor noastre din Viitor, 

la care voi îngenunchea, 

de fiecare dată, 

când vor pogorî, 

pe Ţărâna întrupării mele, 

Curcubeele de Speranţe, 

ale Sentimentelor, 

ce nu se vor dovedi deşarte, 

atunci când, 

vor zări, 

cum te pictez, 

pe pânza sufletului meu, 
spre a-mi deveni, 

Icoana unei Iubiri, 
la care mi se va închina, 
pentru totdeauna, 

Visul evadat dintre gratiile, 
Non-Sensurilor Existenţei, 
acestei Lumi. 

27) Tu de soţ eu de soţie 


Atunci când ne-a cumpărat, 

Maratonul Vieţii, 
la târgul de sclavi, 
al Zilelor noastre, 

răstiginite pe crucile reci de marmoră, 
ale Timpului, 
în cavoul căruia, 
ne era pregătită Existenţa, 
de Non-Sensurile ei, 
în rochia de mireasă a Morţii, 
pentru nunta, 
la care trebuia să o luăm, 
tu de soţ, 
eu de soţie, 
şi alături de care, 
suntem forţaţi să ne zidim, 

Disperarea, 
de a nu mai fi, 
noi înşine, 

cei din Amintirile Viitorului, 
pe care l-am părăsit, 
încrezători, 
în Iluziile Fericirii, 
acestei Lumi a Deşertăciunii. 

28) Să ne lase un semn de carte al Nemuririi 


Răstigniţi, 

pe buzele prăpastiei dintre noi înşine, 
ce-abia pot să-şi articuleze, 
câteva Priviri îmbrăcate în Norii de Plumb, 
ai Timpului pierdut degeaba, 
prin Frigul tăios, 
al Sentimentelor golite, 
din cănile de pustiu, 
ale Dorinţelor, 
care ni se scurg, 
din venele, 
pătate cu sângele, 

Orizonturilor unui Vis, 
ce bate necontenit, 
la porţile grele, 
ale Cimtirelor de Cuvinte, 
pentru a ne îmbălsăma Iubirea, 
ce-abia reuşise, 
să ne lase un semn de carte, 
al Nemuririi, 

pe paginile murdare, roase şi îngălbenite, 
de Moarte, 
ale Destinului nostru, 
care le răsfoieşte cu mâinile murdare, 
de Absurdul acestei Lumi. 

29) Iubire şi Sacrificiu 


Ascuns printre Virgulele, 
unor Lacrimi descântate, 
de propriii Ochi de Cer, 
ai Zilelor cu pantofii tociţi, 
de atâtea Vorbe Goale, 
ce vor să atragă Timpul, 
pe străzile desfundate ale Disperării, 
unde Iubirea îşi piaptănă Sacrificiul, 
Clipelor încâlcite, 
care ne-au mai rămas, 
de ucis fără voia noastră, 
pe Orizonturile pline, 
de Sângele Străbunilor, 
care ne curge prin Venele tulburi, 
ale Iluziilor Vieţii şi Morţii, 
din care ne datorăm unul altuia, 
câte o parcelă, 
de mocirlă a întrupării, 
unei Amintiri din Viitor, 
prin Cimitirele de Cuvinte, 
unde să ne înmormântăm, 

Fiinţa, 

tăiată în cioburile, 

cănilor de pustiu, 

ale Suferinţei, 

unde Anii de scrum, 

ne numără şi acum, 

gratiile din Privirile pustiului, 

din noi, 

ce rătăcesc şi acum ca întotdeauna, 
printre Căile înnodate, 
dintre Iubire şi Sacrificiu. 

30) Catedrala unui Adevăr Absolut al Iubirii 

Săbii de Cuvinte se înfig nemiloase, 
în carnea Privirilor decapitate, 
de întunericul care le traversează, 
rătăcind pe Inimile de Plumb, 
ale Promisiunilor moarte, 
care sperau undeva-cândva, 
în zadar, 

în Nemurirea unor Sentimente, 

ale Iluziilor Vieţii şi Morţii, 

care ne îmbrăcaseră mantaua Falsului, 

Non-Sensurilor Existenţei, 
atunci când Zorii Viselor, 

Iubirii, 

ni se îngemănau, 
cu Noaptea Dorinţelor carnale, 
ce ne mistuiau pe Jarul Simţămintelor, 
din care curând, 
avea să rămână, 
doar Scrumul rece şi inert, 
al unui Prezent, 

ce nu mai vroia să ştie nimic de noi, 
închizându-ne pentru totdeauna, 
uşa Destinului, 

din care ar li trebuit să ne clădim, 

Catedrala unui Adevăr Absolut, 

al Iubirii, 

împreună. 

31) Ne-au plămădit a fi Lumânări 


Umbre trecute, 
de prima tinereţe a Morţii, 
în care ne pierdem, 

Simţămintele Zodiilor de ceară, 
care ne-au plămădit a fi Lumânări, 
care să strălucească, 
pe Calea obscură, 

a Iluziilor Non-Sensurilor Existenţei, 
topindu-ne, 
pe altarul unei Creaţii, 
atât de străină, 
de Sensul Iubirii, 
încât Disperarea, 
care câştigă mereu, 
la Jocurile de Noroc, 
ale Cimitirelor de Priviri, 
să ne găzduiască, 
în Cuvântul Facerii sale, 
pe care l-a primit în dar, 
de la Destinul veşnic falimentar, 
al acestei Lumi. 

32) Treceam ca doi străini 


Treceam ca doi străini, 

unul pe lângă altul, 

pe aceeaşi stradă desfundată, 

a Iluziilor Vieţii şi Morţii, 

care ne-au şters, 

adresele Privirilor, 

lăsându-ne să alergăm în tăcere, 

pe zgura întunericului Indiferenţei, 

pe care cad adeseori, 

Lacrimile Singurătăţii, 
rănite de genunchii Viselor, 
până când ţâşneşte Sângele, 

Non-Sensurilor Existenţei, 
spălând câte o întâmplare, 
fără voia lor, 

de mocirla neagră a întrupării, 
care printre Zilele de plumb, 
ne lasă să ne ciocnim, 
cănile de pustiu ale Destinului, 
până când ne întâlnim, 
cu Disperarea, 

de a ne fi regăsit, 
atât de Târziu, 
în aceeaşi gară, 
a Disperării, 

izvorâtă din greşeala Creaţiei, 
unui Dumnezeu, 
al Nimănui. 

33) Noroiul din care ne-am creat Măştile Indiferenţei 


Coroane de Spini, 

aşezate pe fruntea plină de Riduri, 

a Durerii, 

prin care ni se scurge, 

Cuvântul Facerii, 

Iluziilor Vieţii şi Morţii, 
ca să ne spele tălpile murdare, 
ale întrupării, 

în noroiul din care ne-am creat, 
Măştile Indiferenţei, 
după chipul şi asemănarea, 

Neşansei, 
care să ne acopere, 
goliciunea Zilelor, 
din Bordelurile, 

Non-Sensurilor Existenţei, 
pe care suntem forţaţi să le clădim, 
aşezând fiecare cărămidă de Clipă, 
peste Zidurile din ce în ce mai masive, 
ale Disperării, 
de a ne regăsi, 

Amintirile din Viitorul, 
pe care l-am părăsit, 
fără voia noastră. 

34) Unde nici acum nu vrem să credem 


Lovit de Norii de plumb, 
ai Furtunilor, 

ascunse în Zidurile reci şi masive, 
ale Gândurilor, 

ce folosesc doar Subiecte de ceară, 

pe care să le poată topi, 

imediat ce sunt folosite, 

ca să ia forma şi mărimea unor înţelesuri, 

cărora trebuie să le croiască, 

Non-Sensurile Existenţei, 

Iluzii ale Vieţii şi Morţii, 
pe măsura Disperării, 

pe care o poartă la carnavalurile Suferinţei, 

această Lume a Deşertăciunii, 

unde nici acum, 

nu vrem să credem, 

că ne-am fi împotmolit Visele, 

Nemuririi unei Iubiri, 
pentru totdeauna. 

35) Nici o cărămidă de Iubire 


De câte ori, 

nu am întrebat Destinul, 
de ce ne-a croit, 
la maşina ruginită de cusut, 

Vise deşarte, 
care să respire, 
printre Greţurile, 

Iluziilor Non-Sensurilor Existenţei, 
ce ne-au devenit atât de necesare, 
încât nu putem clădi, 
fără voia lor, 

nici o cărămidă de Iubire, 
la Catedrala Adevărului Absolut, 
pe Zidurile căreia, 
să atârne Icoana Ochilor tăi de Cer, 
în care-mi regăsesc Nemurirea, 
Amintirilor din Viitor. 

36) Tocmai ni s-a născut la maternitatea unei Speranţe 


Zori decojiţi, 
de pe faţa descompusă, 
a Eternităţii Clipei, 
ce n-am vrea să ne părăsească, 
Destinul, 
încătuşat, 

de Iluziile Non-Sensurilor Existenţei, 
care ne cântăresc, 

Viaţa şi Moartea, 

Zâmbetelor încleştate, 
la porţile deschise, 
ale Cimitirelor de Vise, 
din care suntem forţaţi, 
să ne hrănim Iubirea, 
care tocmai ni s-a născut, 
la maternitatea unei Speranţe. 

37) Zidită în Apusurile Viselor 


Lacăte blestemate, 
să nu ni se deschidă niciodată, 
înaintea Iubirii, 
ruginesc neputincioase, 
la tălpile însângerate, 
ale Cerului Privirii tale, 
înecat în Sângele Străbunilor, 
care izvorăşte din Păcatele Originare, 
ale Deşertăciunii acestei Lumi, 
zidită în Apusurile Viselor, 
pe care am naufragiat încrezători, 
că vom ajunge la Ţărmurile, 
unde ne vom regăsi, 

Amintirile Viitorului, 
pierdut la ruleta. 

Iluziilor Non-Sensurilor Existenţei, 
de către greşeala Creaţiei unui Dumnezeu, 
al Nimănui. 

38) Ca să ne uităm întregul Sine 


Am surprins Absurdul, 
Pieptănând, 
părul vâlvoi al Zilelor, 
pe care vrea să le mărite, 
Timpul Disperării, 

Iluziilor Vieţii şi Morţii, 
la Altarul Suferinţei, 
Deşertăciunii acestei Lumi, 
care ne-a întrupat, 
în Blestemul, 

Non-Sensurilor Existenţei, 
Amintirile Viitorului, 
legate la Ochii de Cer, 
ai Viselor, 
cu năframa neagră, 
ţesută de Moarte, 
ca să ne uităm întregul Sine, 
al Nemuririi, 
din care proveneam. 

39) Să ne păzească Moartea 


De câte ori, 
nu am fi curăţat, 

Jarul Iubirii, 
de Cuvintele de scrum, 
ale Disperării, 
în care ne-am întrupat, 

Zorii însângeraţi şi descompuşi, 
ai Singurătăţii, 
din rănile cărora, 
ne sorbim şi acum, 

Apa Vieţii, 

turnată în cănile de pustiu, 
ale Destinului, 
care a lăsat Timpul, 
să ne păzească, 

Moartea, 

ca nu cumva, 

să o ucidem, 

pe străzile reci şi pustii, 

ale Iluziilor Non-Sensurilor Existenţei. 

40) Răsăriturile noilor Singurătăţi ce ne aprind Visele 


Renegaţi de propriul Destin, 
pe drumurile fără oprire, 
care ne obligă, 
să ucidem fiecare Clipă, 
prin care trecem, 
în afară de cea a Iubirii, 
pe care o găsim atât de rar, 
şi atunci ne arde, 

Simţămintele intr-atât, 
încât din fumul lor, 
adesea nu reuşim, 
să mai cuprindem nimic, 
în pălmile de flăcări, 
ale Pustiului din noi, 
care luminează Răsăriturile, 
noilor Singurătăţi, 
ce ne aprind Visele, 
care se mistuie pe rugul unui Cer, 
al Nimănui. 

41) Ca să-şi revină din accidentul Creaţiei 


Alergând spre Nicăieri, 
pe Răsăritul încarcerat, 
de Timpul obraznic, 
al Iluziilor Vieţii şi Morţii, 
din a căror rugină, 
ne facem talismane de Vise, 
pe care le purtăm, 
la gâturile de lebede cântătoare, 
ale Destinelor, 

Zidurilor masive de plumb, 
din întruparea, 
care ne apasă, 
cu Disperarea, 

norilor de Priviri sălbatice şi abătute, 
ale Ploilor, 

de întrebări fără de Răspunsuri, 
ce ne udă necontenit, 
ca să-şi revină din accidentul Creaţiei, 
Lacrima Amintirii din Viitor, 
de care încă se mai lovesc, 
rafalele de Gânduri îngheţate, 
exclamate de buzele, 

Inimilor de Cer, 
ale Singurătăţii, 
care ne-a mai rămas. 

42) întreţinută cu flăcările Viselor noastre 


Poduri suspendate, 
de Lumină Divină, 
ne leagă de Paşii regăsirii, 

Amintirilor noastre din Viitor, 

ce ne-au fost interzise, 

de Iluziile Non-Sensurilor Existenţei, 

când am vrut să ne cântărim Fericirea, 

pe balanţa măsluită, 

a Vieţii şi Morţii, 

de către Deşertăciunea, 

acestei Lumi, 

întrupată în Hazardul, 

unei Dureri, 

întreţinută cu flăcările Viselor noastre, 
care ne mistuie şi acum, 

Sufletul, 

Eternităţii Clipei, 
pentru a fi dăruit, 

Nimănui. 

43) Se ascunde întotdeauna Eternitatea 

Zodii de Lumină Divină, 
în care nu ne putem naşte, 
fiindcă ne este interzis, 
de Iluziile Vieţii şi Morţii, 
care ştiu că vom putea afla, 
picioarele de lut, 
pe care se sprijină, 
întruparea în Ţărână, 
a Deşertăciunii, 
acestei Cunoaşteri, 
ce ne-a fost dată, 
de greşeala Creaţiei, 
căreia îi atribuim atât de simplu, 
lupta dintre Adevăr şi Minciună, 
pe fruntea Clipelor, 
a căror Moarte rămâne, 
aproape de fiecare dată, 
neobservată, 
chiar dacă, 

în Sângele Străbunilor, 
ce se scurge, 

prin venele Universului lor, 
se ascunde întotdeauna Eternitatea, 
ce ne-a fost furată, 
ca să ne mistuim de dorul, 

Amintirilor din Viitor. 

44) De fiecare dată când încercăm să redevenim noi 

Răscolit de Vina Non-Sensurilor Existenţei, 

Adevărul Absolut, 
al Iubirii, 

a decis să se arunce de bunăvoie, 
în prăpastia întrupării, 

Sângelui Străbunilor noştri, 
unde să naufragieze spre Nicăieri, 
până când să se întâlnească, 
cu Străinul Subconştient, 
care este acea parte a Sufletului nostru, 
ce a rămas nealterată, 
de Iluziile Vieţii şi Morţii, 
şi care ne-a însoţit mereu, 
încă de pe Tărâmurile, 
îndepărtate şi interzise nouă, 
ale Amintirilor din Viitor, 
dăruindu-ne Speranţa, 
care într-o Zi, 
ne va elibera, 
de Timpul care ne păzeşte, 

Moartea, 
de fiecare dată, 
când încercăm, 
să redevenim noi, 
cei de dinainte de a fi, 
această Lume a Nimănui. 

45) Noi am fost cei dezumanizaţi 


Ne închinăm idolilor ciopliţi, 
de Iluziile Vieţii şi Morţii, 
de fiecare dată, 

când ne invităm Privirile pierdute, 
ale Durerii, 

la valsul Existenţei Clipelor, 
pe care le dezbrăcăm, 
de mantiile Eternităţilor, 
încercând să le facem mai umane, 
după chipul şi asemănarea, 

Greşelilor Creaţiei, 
pe care le copiem, 
fără să ştim, 

că în sălbăticia Sângelui Străbunilor noştri, 
noi am fost cei dezumanizaţi, 
de simfoniile Disperării, 
cântate de Păcatele Originare, 
la Balul Destinului, 
dat în onoarea, 

Deşertăciunii. 

46) Ce ne-au învins Fericirea 

Dansăm cu ploaia de foc, 
a Zâmbetului amar, 
al Orgoliilor şi Compromisurilor, 
Iluziilor Non-Sensurilor Existenţei, 
rupte din calendarul îngălbenit de Zilele, 
ce ne-au furat Lumina Divină, 
a Nemuririi, 

dosind-o în spatele gratiilor de plumb, 
ai Norilor, 

care ne cerneau Coşmarurile, 
la Moara Durerii, 
care le împrăştia, 
pe Cerul Privirilor, 
unde ni se citea, 
întreaga agoniseală, 
a Iluziilor Vieţii şi Morţii, 
ce ne-au învins Fericirea, 
ajutate de către Greşeala Creaţiei, 
ale cărei Furtuni de Vorbe-n Vânt, 
tunau şi fulgerau, 
peste Orizonturile descompuse, 
ale Iubirii, 
la care ne închinam, 
de câte ori aveam posibilitatea, 
să redevenim, 

cei de dinaintea Cuvântului Facerii, 
acestei Lumi. 

47) La focul mistuitor al Pierzaniei de propriul nostru 
Sine 


Retrasă în Zodia Durerii, 
din Catedralele, 
părăsite şi ruinate, 
ale Iubirii, 

Moartea, 

se roagă neîncetat Vieţii, 
să-şi ţină promisiunea, 
făcută Predestinării acestei Lumi, 
a Deşertăciunii, 
ca să ne vândă, 

Amintirile Viitorului, 
prin târgurile de sclavi, 
ale Timpului, 
ucigaş şi pervers, 
aflat în solda, 

Iluziilor Non-Sensurilor Existenţei, 
ce-abia aşteaptă, 
să le gătească, 
la focul mistuitor, 

al Pierzaniei de propriul nostru Sine, 

până când vor fi îndeajuns de coapte, 
pentru a fi servite, 
ca aperitiv, 
la Vorbele Goale, 

băute în cănile de pustiu ale Disperării, 
de către Speranţa, 
pe care am pierdut-o, 
pe drumurile fără de întoarcere, 
ale Absurdului. 

48) Ca o marfă stricată 


Căzute la tălpile Rădăcinilor, 
săpate adânc în Sângele Străbunilor, 
Eternităţile Clipelor, 
şi-au ridicat propriile, 
cavouri funerare, 
unde să studieze Istoriile, 

Balada Timpului criminal, 
care le-a ucis pe la spate, 

Viitorul, 
cu sabia de foc, 
a Suferinţei, 

mânuită cu atâta măiestrie, 
de Iluziile Non-Sensurilor Existenţei, 
pe câmpurile de luptă ale Privirilor, 
reci şi uscate, 
pierdute prin Nemernicia, 
străzilor desfundate, 
ale Cimitirelor de Cuvinte, 
însetate de victimele căzute, 
în genunchii propriilor Neputinţe, 
de a-şi purta în braţe Iubirea, 
ce ne-a fost aruncată, 

ca o marfa stricată, 
în cănile de pustiu ale Morţii, 
ca să o bem, 

până când nimic nu va mai rămâne, 
din Sufletele noastre, 
pentru a întări Greşeala Creaţiei, 
din Catedralele Absurdului, 
Predestinării acestei Lumi. 

49) Dacă vrem să rămânem Fericiţi 


Zile la fel de goale, 
precum buzunarele, 

Iubirii, 

lipsită de orice conţinut, 
al Viselor, 

trec haotic prin Destinele noastre, 
încercând să ne cerşească, 
câteva Gânduri, 
din care să-şi poată ţese, 
după ultima modă a Hazardului, 
cămaşa unei Morţi, 

demne de Cimitirele Cuvintelor apuse, 
pe care Iluziile Non-Sensurilor Existenţei, 
le acceptă, 

pe porţile Greşelilor Creaţiei, 
unde tronează, 
mândră şi strălucitoare, 

Deşertăciunea, 
de care suntem obligaţi, 
să ne agăţăm, 
dacă vrem să rămânem, 

Fericiţi. 

50) Zâmbetele Voinţei 


Am fost întrupaţi întotdeauna, 
pe contul propriu al Durerii, 
unei Lumi, 
ce a dezamăgit, 
până şi Greşeala Creaţiei, 
care respiră şi acum, 
aerul îmbâcsit al Păcatelor Originare, 
ce au uitat să deschidă larg, 
ferestrele Cuvântului Facerii, 
care să ne lase, 
să intre şi-n Inima de Cer, 
a Primăverilor, 

Privirii noastre, 
parfumul inconfundabil, 
al Iubirii, 

care să aprindă Focul Sacru, 

al Nemuririi, 

peste gerul de pe buzele, 

Iluziilor Vieţii şi Morţii, 
a căror Cimitire de Cuvinte, 
ne încremeniseră, 
undeva-cândva, 

Zâmbetele Voinţei. 

51) Ochii sticloşi şi iscoditori ai Morţii 


Posedat de Norii Cuvântului Facerii, 

obrazul descompus al Timpului, 

a lăsat să i se întrevadă, 

oasele craniului de Zile, 

din spatele căruia încă ne mai privesc, 

Ochii sticloşi şi iscoditori, 

ai Morţii, 

din care Disperarea, 
îşi face Clepsidre, 
şi care sunt atenţi, 
ca nu cumva, 

să stricăm gusturile şi tabieturile, 
Deşertăciunii, 

pentru care a investit tot prestigiul ei, 
cântărit în Cimitirele de Cuvinte, 
lustruite cu sârg, 

de Iluziile Non-Sensurilor Existenţei. 

52) Printre gratiile apăsătoare ale Cuvântului Facerii 


Din orice şi oriunde, 

Iluziile Non-Sensurilor Existenţei, 
şi-au croit Lagăre, 
pe gustul şi asemănarea Morţii, 
căreia îi sunt datoare, 
cu propriile lor Fiinţe de întuneric, 
ce aspiră să fie luminate mereu, 
de Suferinţele, 
ce convieţuiesc paşnic, 
alături de Disperări, 
printre gratiile apăsătoare, 
ale Cuvântului Facerii, 
în spatele cărora, 
ni se mistuie Iubirea, 
închisă de către Destin, 
cu lacătele Durerii, 
a căror cheie a fost aruncată, 
în Apa Vieţii, 

pentru a nu mai putea fi deschise niciodată, 
de către Amintirile Viitorului. 

53) Cel mai umil şi neînsemnat fir de praf 


Paradoxul acestei Lumi, 
este că şi cel mai umil şi neînsemnat, 
fir de praf, 
de care ne ferim, 
să nu ne murdărească, 

Iluzia Vieţii şi Morţii, 
cu Petele lui de necinste, 
tot din strălucirea Stelelor se trage, 
ale căror atomi, 
se află în fiecare detaliu, 
din Ţărâna întrupării noastre, 
în Suferinţa şi Disperarea, 
Non-Sensurilor Existenţei. 


69 



SORIN CERIN 
IUBIRE SI SACRIFICIU 

9 

-poeme filosofice- 


54) Pe bolţile Nimănui 


Oricâte Stele ar fi zidit Dumnezeul, 

Greşelilor Creaţiei, 

pentru Păcatele noastre Originare, 

toate vor cădea, 

pe bolţile Nimănui, 

ale căror Ochi de întuneric, 

nu vor înţelege, 

Destinele frânte, 

ale Strălucirii Non-Sensurilor Existenţei, 
care ne-au împărţit fiecăruia, 
fără nici o discriminare, 
îndeajuns de multă Suferinţă, 
băută în cănile de pustiu, 
ale Disperării, 
încât să fim mereu sătui, 
deAbsurdul acestei Lumi. 

55) Sub acoperişul ruinat al Speranţei 


Risipiţi de noi înşine, 
prin toate colţurile, 

Tărâmurilor Disperării, 
încercăm de fiecare dată, 
să ne adunăm Visele deşarte, 
ale Greşelilor Creaţiei, 
sub acoperişul ruinat al Speranţei, 
încrezători că-1 vom repara, 
înainte ca Iluziile Vieţii şi Morţii, 
să ne cearnă din Norii de Plumb, 
ai Vremurilor, 

Păcatele Originare, 
rătăcite prin Sângele alterat, 
al Străbunilor, 

lăsat moştenire Fiinţei de Durere, 
în care ne-am întrupat, 

Amintirile Viitorului. 

56) Care ne-au învăţat ce este Moartea 


Orizonturi mistuite, 
de dorul Răsăriturilor, 
ce nu mai apar, 
ca să ne schimbe, 
monezile reci şi indiferente, 
ale întunericului, 

Iluziilor Non-Sensurilor Existenţei, 
din Privirile răstignite, 
pe cănile de pustiu, 
golite de orice conţinut al Iubirii, 
care ne-ar mai încălzi, 
oasele îngheţate ale Clipelor, 
care au degerat, 
înecate în Lacrima Viselor, 
prelinsă pe Zidurile Catedralelor Disperării, 
pe care le-am ridicat, 
în cinstea Păcatelor Originare, 
care ne-au învăţat, 
ce este Moartea. 

57) Nimic de pierdut sau de câştigat 


Drumuri pierdute-n depărtările din mine, 
se rătăcesc căutându-ţi Paşii, 
ai căror Ochi înlăcrimaţi, 
se zbat, 

în mlaştinile Agoniilor Condiţiei Umane, 
încercând să ajungă, 
la ţărmurile Morţii salvatoare, 
a Uitării de propriul Sine, 
tăiată de Mărăcinii Viselor, 
pline de spini, 
culeşi cu sârg, 

de mâinile încleştate ale Zâmbetelor, 
pentru a fi aşezaţi, 
pe coroanele Apusurilor, 
ce încă sângerează cu Lacrimi, 
după Amintirea noastră, 
crucificându-ne, 
pe Cerul pustiu, 
care de data aceasta, 
nu mai are nimic, 
de pierdut sau de câştigat, 

atunci când schimbă Zilele cu Nopţile, 
prin care ne duceam, 
atât de greu, 

Iubirea, 
în drumul ei, 
spre casa de nebuni, 
a Singurătăţii. 

58) Le-am băut Disperarea până la ultima picătură 


Aripi de Cer, 
ni se deschid, 

înaintea Orizonturilor Nesfârşite, 
ale Cuvântului Iubirii, 
despre care nu ştiam, 
că era rătăcit, 
pe Apele murdare, 

ale Iluziilor Non-Sensurilor Existenţei, 
care ne erau turnate cu dibăcie, 
în cănile de pustiu, 
de către Moarte. 

Şi le-am băut Disperarea, 
până la ultima picătură, 
când am decis să ne despărţim, 
cât mai repede de noi înşine. 

59) Atârnă mai greu 


Fiecare am bătut, 

la porţile însângerate ale Destinului, 
care ni s-au deschis larg, 
pentru a păşi pe holurile interminabile, 
ale Rănilor, 

din care ni se scurgeau Clipele, 
preluate de către Moartea, 
ce abia aştepta, 
să le vadă căzute, 
în Ţărâna întrupării noastre, 
cu genunchii tociţi, 
de propria lor Eternitate, 
în care ne-au aşteptat ca să sosim, 
fără să ştie vreodată, 
că în această Lume a Deşertăciunii, 
Nemurirea atârnă mai greu, 
decât orice Păcat Originar. 


76 



SORIN CERIN 
IUBIRE SI SACRIFICIU 

9 

-poeme filosofice- 


60) A spart Globul de Cristal 


Atunci când Dumnezeu, 
şi-a spart Globul de Cristal, 
în care ne ghicea, 

Amintirile Viitorului, 
au apărut şi Greşelile Creaţiei, 
însoţite de Păcatele Originare, 
ce-au devenit, 

stâlpii Iluziilor Vieţii şi Morţii, 
a acestei întrupări, 
în Noroiul Cunoaşterii, 

Iubirii, 

ce stă închisă, 
cu lacătele Destinului, 
în spatele măştilor Deşertăciunii, 
acestei Lumi, 
a Nimănui. 

61) Nu ne-ai permis să luăm cu noi 


Pentru cine?, 

am fost sacrificaţi Doamne, 
pe treptele însângerate ale Apusurilor, 
unde nu ne-ai permis, 
să luăm cu noi, 
nici măcar o fărâmă, 
de Iubire, 
ştiind că respirăm, 
aerul care ne îngheţa, 
până şi buzele Cuvintelor, 

Iluziilor Vieţii şi Morţii, 

ce ne-au spart Clepsidra Nemuririi, 

tăindu-ne cu cioburile ei, 

Eternitatea Clipei, 
din venele rănite ale căreia, 
s-a prelins infecţia Timpului, 
neiertător şi crud, 
cu Amintirile Viitorului nostru. 

62) Astfel încât 


De ce am fost risipiţi?, 
printre rădăcinile noduroase, 
ale Păcatelor Originare?, 
care ne-au legat Destinele, 
de polii Binelui şi Răului, 
astfel încât, 

să nu ratăm niciodată Suferinţa, 
indiferent, 

către care dintre cei doi, 
ne-am fi îndreptat, 

Disperarea, 

izvorâtă din Greşelile Creaţiei, 
pentru a ne cizela, 

Iluziile Vieţii şi Morţii, 
astfel încât, 

Moartea, 

unica avere ce ne-a mai rămas necheltuită, 
pe mofturile Vieţii, 
să poată înţelege pe deplin, 
limbajul transcendental, 
al Non-Sensurilor Existenţei noastre. 

63) Unde tot ce a mai rămas 


Izolaţi de noi înşine, 
cei de dinaintea acestei Lumi, 
sculptată din trupul Absurdului, 
unde tot ce a mai rămas, 
din Fiinţa Nemuririi noastre, 
este chipul imitat al Iubirii, 
pe medalionul, 

Iluziilor Vieţii şi Morţii, 
pe care-1 purtăm, 
la gâtul de lebădă cântătoare, 
al Destinului, 

care nu ne poate ierta niciodată, 
surzenia prin care, 
nu vrem să-i ascultăm, 
trilurile mucegăite, 
ale Disperării proaspăt culese, 
din Moartea, 

care ne aşteaptă zâmbind fals, 
la porţile Cimitirelor, 
de întâmplări Neîntâmplătoare, 
primite în dar, 
de la Greşelile Creaţiei. 

64) De fiecare dată şi negreşit 


Norii încercănaţi de Vise, 
se abat ameninţători, 
pe sprâncenele Somnului unei Lumi, 
căzută în veşnica adonnire, 
a Greşelilor Creaţiei, 
cărora Păcatele Originare, 
le-au făcut un loc de frunte, 
în Ierarhia, 

Imposturii şi Disperării, 

pictată pe altarele Compromisurilor, 

încărcate de Icoanele false ale Iubirii, 

la care ne închinăm, 

de fiecare dată şi negreşit, 

Ţărâna murdară a întrupării, 
într-o Cunoaştere, 
a Nimănui. 

65) Sudoarea rece a Disperării 


Aripi de cărbuni încinşi, 
ridicate din Infernul, 
Viselor deşarte, 
au venit în stoluri, 
de Compromisuri, 
să ne încălzească, 
sudoarea rece a Disperării, 
care menţine în funcţiune, 
locomotiva Suferinţei, 
obligată să tragă, 
în spatele ei, 
vagoanele greţoase, 
ale Paradisului, 

Iluziilor Vieţii şi Morţii, 
cărora le place să oprească, 
numai în gările, 

Destinelor noastre. 

66) Faţa monstruoasă a Deşertăciunii 


Suntem nişte naufragiaţi, 

printre Ferestrele de Cer, 

deschise spre Moarte, 

de către Destinul, 

recomandat cu căldură, 

de Iluziile Non-Sensurilor Existenţei, 

a căror fierbinţeală, 

de Iubiri false şi pătate, 

cu Compromisuri adultere, 

ne încinge unica Speranţă, 

rămasă nestrivită, 

de Zidurile masive şi cenuşii, 

ale Disperării, 

care ne aprind flăcările Iadului, 
să ne lumineze, 
faţa monstruoasă, 
a Deşertăciunii, 
acestui Creator, 
de Lumi a Tenebrelor, 
pe care nu o văzusem, 
niciodată până atunci, 
pictată pe ruinele pereţilor scorojiţi, 
ale Catedralelor Sufletelor noastre. 

67) Pe care n-am mai reuşit să o minţim Niciodată 

Risipit pe Orizonturile, 
reci şi indiferente, 
ale Răsăriturilor, 
ce-şi plătesc fără să regrete, 

Clipele, 

Singurătăţii, 
care ne spală, 

Apăsarea de plumb a Norilor, 
de Gânduri, 

ce-au început să ne ningă, 
cu Amintiri, 

din ce în ce mai îngheţate, 
troienindu-ne Zâmbetele, 
cu frigul Cimitirelor de Vise, 
ale ultimelor Cuvinte, 
sfâşiate de Iluziile Vieţii şi Morţii, 
ce ne-au mai rămas, 
şi care ne bântuie şi acum, 
după atât de mult, 

Timp, 

pe care l-am reînvia, 

oricând, 

răscolind cu unghiile, 
până şi ţărâna împietrită, 
a Speranţelor deşarte, 
cu toate că ştim amândoi, 
că l-am pierdut, 
pentru totdeauna, 
la Jocurile de Noroc, 
ale Destinului, 
unei Lacrimi, 

pe care n-am mai reuşit să o minţim, 
Niciodată. 

68) Scrumul Clipelor 


Oricât de mult Jar, 
de Adevăr, 

mi-ai trimite din Privirile îndepărtate, 
ale Ţărmurilor unor Cuvinte, 
aşternute în Scrisorile udate, 
cu Lacrimile Speranţelor deşarte, 
nu vom putea reînvia niciodată, 
Iubirea, 

din Scrumul Clipelor, 
al căror Timp, 
nici nu mai ştie, 
că am existat vreodată, 
printre Iluziile Vieţii şi Morţii, 
din care ne-am clădit, 
propria Condiţie Umană, 
a Disperării, 

după chipul şi asemănarea, 

Durerii, 

în care ne-am întrupat, 

Destinul Singurătăţii. 

69) Să ne spele tălpile Viselor cu Lumina Divină a 
Iubirii 


Desenam pe nisipul Inimii de Foc, 
a Privirii tale, 

Destinul unei Stele a Nemuririi, 
despre care nu ştiam, 
că nu poate fi a noastră, 
nici măcar atunci, 
când Lacrimile Adevărului, 
ne chemau din acel loc, 
blestemat de Condiţia Umană, 
a Iluziilor Vieţii şi Morţii, 
să nu ne poată aparţine vreodată, 
fiindcă oricând, 

Valurile Eternităţii, 
puteau să ne spele tălpile Viselor, 
cu Lumina Divină a Iubirii, 
pe care nici una dintre Speranţele, 
Destinului acestei Lumi oarbe, 
nu o vor putea zări niciodată, 
prin Noaptea adâncă, 
a Singurătăţii de noi înşine. 

70) Pentru a ne clădi din scrumul lor Eternitatea 


Sângeram cu Răsărit, 
ţinându-ne de mână Orizontul, 
pe obrazul căruia, 
ni se prelingea, 

Lacrima Despărţirii, 
de noi înşine, 
atunci când am ales, 
să ne conducem fiecare, 
propriile Cimitire de Cuvinte, 
pe drumurile aglomerate, 
ale Uitării, 

ce ne depărtau atât de mult unul de altul, 
încât nici unul dintre Vise, 
nu ar mai li reuşit să ne ajungă, 
cu Focul Sacru al Iubirii, 
care să ne ardă Destinele, 

Iluziilor Vieţii şi Morţii, 

pentru a ne clădi din scrumul lor, 

Eternitatea. 

71) Din care îmi beau şi acum Disperarea 


Rupt din buchetul Privirilor tale, 
şi purtat pe pălmile, 

Vântului Despărţirii, 

de mine însumi, 

am devenit petala unei lacrimi, 

ce încă mai rătăceşte prin bezna, 

de pe obrajii întrebărilor fără Răspunsuri, 

ale Cimitirelor de Cuvinte, 

a Iluziilor Vieţii şi Morţii, 

pe care vreau să le scriu, 

Destinului, 

ce-mi înmormântează, 
fiecare Eternitate de Clipă, 
de care încerc să mă prind, 
ştiind că este primită în dar, 
de la Nemurirea Iubirii, 
care să mă ducă spre Absolutul, 
unui Adevăr, 

ce să-mi spargă cănile de pustiu, 
din care îmi beau şi acum, 

Disperarea. 

72) în prăpastia Cimitirelor de Sentimente 


Mi-am răstignit Visele, 
de Lacrimile Inimii de Cer, 
ce bate şi acum, 
în trupul Răsăritului, 

Singurătăţii, 

care încă te mai aşteaptă, 

Iubire, 

să-i fii sufletul pereche, 
al Adevărului Absolut, 
care să ne învingă Destinul, 
încătuşat de Iluziile Vieţii şi Morţii, 
în spatele gratiilor de plumb, 
ale Disperării, 
care ne-a vândut, 
ca sclavi, 

Condiţiei Umane, 
ce ne pune să-I ducem, 
pe spatele gârbovit al Viselor, 
greutatea Eternităţilor de Clipe, 
moarte, 

care ne-ar fi putut salva, 
de noi înşine, 
de fiecare dată, 
când cădeam în prăpastia, 
Cimitirelor de Sentimente. 

73) Din Ţărâna pustiului 


încâlciţi, 

prin şiroaiele de Lacrimi, 
ale unei Amintiri, 
izvorâte din părul Viitorului, 
Cuvintelor nepieptănate, 
de Facerile Durerii, 
pe creştetul Stelei, 
unei Nemuriri, 
ce ne-a fost luată pe ascuns, 
de către Destinul, 

Condiţiei Umane, 
care ne îmbia, 
cu cănile sale de pustiu, 
pline de Vise deşarte, 
care s-au dovedit a fi, 
făurite din Ţărâna Vanităţii, 
în care am căzut, 
întrupându-ne, 

Eternitatea Privirilor, 
pierdute acum, 

prin praful Iluziilor Vieţii şi Morţii, 
dus de vânturile Disperării, 
spre Nicăieri. 


91 



SORIN CERIN 
IUBIRE SI SACRIFICIU - 

9 

-poeme filosofice- 


74) Să ne ascundem sub umbrela unui Destin 


Te rog Eternitate, 

învaţă-mă că eşti cu totul altceva, 

în afară de Moartea, 

pe care ne-o arată, 

Iluziile Non-Sensurilor Existenţei, 
ca fiind unica salvare, 
a Viselor noastre ruginite, 
de paşii grei de plumb, 
ai norilor de Cuvinte, 
ce ne plouă cu Sentimente, 
atât de goale şi nesincere, 
încât şi atunci, 

când încercăm să ne ascundem, 
sub umbrela unui Destin, 
nu găsim pe Nimeni, 
care să ne-o împrumute, 
pe cele câteva monede ale Fericirii, 
care ne-au mai rămas necheltuite, 
prin aşternuturile Zilelor, 
din hotelurile cărora am fugit, 
fiind prea scumpe, 
pentru buzunarele Iubirii noastre, 

rupte, 

din Calendarul Nemuririi, 
pentru a face din pagina, 
propriilor Vieţi, 
un cornet, 

în care să ne punem la păstrare, 
seminţele decojite, 
de noi înşine, 
ale Condiţiei Umane. 

75) Tot nu vor fi îndeajuns 


Oricâte porţi, 

ale Zâmbetelor încremenite, 
de Iluziile Vieţii şi Morţii, 
aş reuşi să deschid, 
Adevărului Absolut, 
al Iubirii, 

tot nu vor fi îndeajuns, 
Eternităţi de Clipe, 
ucise degeaba, 
de Condiţia Umană, 
a Deşertăciunii, 
care să ne ia forma, 
cheilor rupte, 
care să ne deschidă, 
Privirilor încătuşate, 
în spatele cărora, 

Cimitirele Cuvintelor, 
ne-au închis, 

Lacrimile Sentimentelor, 
pentru todeauna. 


94 



SORIN CERIN 
IUBIRE SI SACRIFICIU 

9 

-poeme filosofice- 


76) în rugina Legămintelor Sacre 


Am comandat, 

două perechi de Vise identice, 
în loc de una, 

să ne putem încălţa amândoi la fel, 
purtând aceeaşi culoare, 
şi mărime, 
a Disperării, 

pe străzile pustii ale Sacrificiilor, 
ce-şi scurg Sângele Răsăriturilor, 
prin canalele desfundate, 
ale Uitării de Sine, 
împotmolite în rugina, 
Legămintelor Sacre, 
care şi-au pierdut orice Valoare, 
în Ochii de Cer, 

orbiţi de plumbul greu şi nepăsător, 
al Norilor de Cuvinte, 
pe care suntem forţaţi, 
să le purtăm, 
pe obrajii stafidiţi, 
ai Speranţelor noastre, 
surpate în propria Deşertăciune, 
a Destinului. 

77) Pe care nu avem voie să trecem vreodată 


Oricâte Zile oarbe, 

aş ajuta să treacă strada Speranţelor, 

nici una dintre ele, 

nu va reuşi vreodată, 

să ne împlinească Visul, 

de a fi împreună, 

atunci când Răsare, 

Steaua Nemuririi, 

Iubirii, 

din Lacrima Orizontului nesfârşit, 

al Valurilor de Sentimente, 

care se sparg neîncetat, 

de Ţănnurile Eternităţilor de Clipe, 

pe care nu avem voie să trecem vreodată, 

fiind păzite cu străşnicie, 

de Iluziile Vieţii şi Morţii, 

Condiţiei Umane, 
în care ne-am întrupat, 

Disperarea, 
de a fi, 

Durerea acestei Lumi, 
a Nimănui. 

Aprecieri critice despre poezia 
filosofică la Sorin Cerin 


Prof. univ.dr. Al Cistelecan în cadrul 

rubricii Avânt la lettre, sub titlul între reflecţie şi 
atitudine apărut în revista Familia nr. 11-12 noiembrie - 
decembrie 2015,pag.16-18, Al Cistelecan consideră 
despre poezia de meditaţie a lui Sorin Cerin, că:"Din 
cîte văd, Sorin Cerin e un fel de vulcan textual în 
continuă şi maximă erupţie, cu o scriitură deopotrivă de 
frenezie şi de vituperanţe. In poezie mizează pe rafalele 
reflexive şi pe elanul sapienţial, cultivînd, cum zice 
singur în subtitlul Nonsensului Existenţei de aici, 
poeziile ”de meditaţie”. O modalitate între toate 
riscantă - şi nu de azi, de ieri, ci dintotdeauna - întrucît 
tinde a se amesteca unde nu e chiar treaba poeziei, 
făcînd un fel de filosofare versificată şi, vrînd-nevrînd, 
tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait 
Cerna în legătură cu ”poezia filosofică,” întrucît poetul 
le ştie şi el prea bine şi tocmai asta vrea să înfrunte: 

riscul de a lucra doar în idee şi de a subordona 
imaginativul conceptualului. Ce-i drept, nu e, pentru 
Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea 
cugetării şi liniştea apolinică a gîndului; din contră, 
declamă cu pathos, mai degrabă dinlăuntrul unei traume 
pe care încearcă s-o exorcizeze şi s-o sublimeze în 
radicale decît din interiorul vreunei păci de cuget sau al 
unei annonii reflexive. Chiar şi ce sună a idee nudă, 
transcrisă adesea aforistic, e, de fapt, o răbufnire de 
atitudine, o transcriere de afect - nu cu răceală, ci mai 
curînd cu fierbinţeală (i s-a şi remarcat, de altfel, 
maniera mai profetică a enunţurilor). Dar cum metoda 
decolării lirice constă într-un fel de elevare a tot ce vine 
pînă la demnitatea articulării lor reflexive (de unde 
delestarea oricăror referinţe la imediat, fie el biografic, 
fie mai mult decît atîta), poeziile lui Cerin se angajează 
abrupt în ecuaţiile existenţiale mari şi definitive şi nu-şi 
pierd vremea în confesiuni domestice. Ele atacă 
Principiul realităţii, nu accidentele ei. Totul e ridicat 
astei la o demnitate problematică, dacă nu şi de altă 
natură, şi pregătit pentru o procesare densificată. 
Riscurile formulei răsar, fatal, şi aici, întrucît se vede 
imediat mecanismul acestei promovări a realului la 
dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă 
altceva în comun cu expresioniştii) a majusculei, prin 
care se instaurează, brusc şi imprevizibil, fie smerenia 
în faţa radicalului, fie panica în faţa majestăţii 
cuvîntului. De regulă majuscula botează stratul 
"conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o 
vreme ele nu mai creează nici panică, nici evlavie, căci 

abundenţa le sedează efectele de acest gen şi le 
perverteşte într-un soi de grandilocvenţă. Celălalt 
mecanism de elevare în demnitate se bizuie pe o 
anumită - poate asumată, poate premeditată - 
emfatizare discursivă, pe o îngroşare lexicală şi pe o 
declamaţie de profunde şi de grave. Se insinuează - de 
nu cumva se chiar instaurează - şi aici o evidentă 
procedură de reţetă imaginativă, redundantă peste 
tolerant. Cum e şi normal - ba chiar inevitabil - într-o 
lirică de reflecţie ce vrea să se coaguleze în jurul unor 
nuclee conceptuale, modalitatea imediată de 
sensibilizare a acestor noduri conceptuale constă în 
materializarea abstracţiilor; senzualizarea lor e chiar 
modul lor de epifanizare lirică. Dar la Sorin Cerin 
mecanica imaginativă se bazează pe o simplă 
genitivizare materializantă a abstracţiilor (de unde 
imagini nesfîrşite de genul "spinii Adevărului”, "coşarii 
împlinirilor”, "periile Amăgirii” etc. etc.), sub care stă 
cel mai adesea un buton de personificare. Pe scala 
decantării în metafore stăm, astfel, doar pe primii fustei, 
ceea ce produce, simultan, un efect de candoare 
imaginativă (sau discursivă), dar şi unul de 
uniformizare. Probabil însă că această încredere în 
procedeele primare se datorează mizei pe decantarea 
gîndului, miză care lasă în subsidiar acţiunea 
imaginativă (iar pe cea simbolizantă cu atît mai mult) 
ca atare. 

Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferenţă la 
lirism). Dimpotrivă, în mod oarecum paradoxal, decisivă, 
nu doar definitorie, e atitudinea în care ele se strîng, afectul 
în care coagulează. Sub aparenţa unui discurs proiectat pe 
”gînd”, Sorin Cerin promovează, de fapt, un lirism (cam 

pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît 
un fel de penitenţă atitudinală, o hieratizare a afectelor 
violente. Stratul pasional e, în realitate, cel care se agită şi 
el se vede în mai toate componentele lui, de la cele de 
vituperaţie la cele de evlavie sau tandreţe sublimată (ori, 
din contră, resentimentalizată). Poetul e, pe fond, un 
exasperat de starea lumii şi de condiţia omului şi pornind 
de aici exersează sarcasme (crunte cel puţin ca şuvoi) pe 
seama "Societăţii de consum” sau pe cea a deşertăciunii 
"Iluziilor Existenţei”. E o febră imprecativă care dă elan 
versurilor, dar care, mai ales, pune în vedetă discursivă 
exasperarea în faţa acestei degradări generale. Atît de 
generale încît ea a cuprins şi transcendentele, căci Sorin 
Cerin e mai mult decît iritat de instrumentalizarea lui 
Dumnezeu (şi a credinţei) în lumea de azi. Iritarea în faţa 
coruperii sacrelor ajunge la culme în versuri de maxim 
tupeu blasfemie ("Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu 
se întîmplă însă decît din pricina intensităţii şi purităţii 
propriei credinţe (Ştefan Borbely a evidenţiat îndestul 
energia fervorii din poezia lui Cerin), dintr-un fel de 
absolutism devoţional. Căci nu lirică de provocare şi de 
imprecare face, de fapt, Cerin, ci dimpotrivă: lirică de 
devoţiune disperată şi înflăcărată, prin care-1 caută "pe 
Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale 
lăcomiei Iluziei Vieţii”. E febra devoţională de pe reversul 
imprecaţiilor şi sarcasmelor, dar tocmai ea e cea care 
contaminează toate poemele. Dintr-un strat de ideale strivit 
ies, cu vervă pasională, atitudinile lui Cerin, atitudini 
eruptive oricît ar fi ele de codificate într-o lirică de 
reflecţii." 

Prof.univ.dr.Elvira Sorohan - Un poet existenţialist din 
secolul 21 

Pentru a înţelege pe deplin cronica literară scrisă de 
El vira Sorohan în Convorbiri literare unde face referire la 
un articol scris de Magda Câmeci referitor la Transpoezie, 
si publicat in România literară unde se specifică ce anume 
este poezia veritabilă, genială, marea poezie pe care o 
râvnesc poeţii ultimului secol, Elvira Sorohan, specifică în 
cronica dedicată poeziei ceriniene din Convorbiri literare, 
numărul 9,(237), paginile 25-28, 2015 sub titlul Un poet 
existenţialist din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 
despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce 
„livrează” acum creatorii de poezie nu sînt decît notaţii ale 
„micului sentiment”, „mici disperări” şi „mici gîndiri”. 
Parafrazîndu-1 pe Maiorescu, asprul critic al diminutivelor 
cultivate de Alecsandri, nu poţi spune decît că poezia 
rezultată din astfel de notaţii e şi ea mică (la cub, dacă 
enumerarea se opreşte la trei). Pricina identificată de 
Magda Cârneci ar fi lipsa de inspiraţie, acea tensiune 
psihică, specifică oamenilor de artă, o trăire spontană, ce 
face să se nască, incontrolabil, creaţia. E momentul 
inspirativ, în cazul poeziei, încărcat de impulsuri afective 
imposibil de înfrînt raţional, un impuls pe care îl ai sau nu-1 
ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Câmeci şi nici nu pot şti cit 
de des o vizitează inspiraţia, dar dacă starea asta e un har, 
mai e cazul să cauţi reţete spre a o induce? Şi totuşi, în 

numele breslei, preocuparea poetei pentru dorita stare se 
concentrează interogativ: „...întrebarea capitală care se 
pune este următoarea: cum să facem să avem acces mai 
des, mai controlat, şi nu doar prin accident, la acele stări 
intense, la dispreţuita <<inspiraţie>> la acele niveluri altele 
ale noastre, pentru care poezia a fost întotdeauna un martor 
(sic !) privilegiat”. Nu ştim cui aparţine dispreţul, dar ştim 
că inspiraţia e a poetului născut şi nu făcut. Acesta din 
urmă nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de 
înţeles, Nonsensul existenţei, Marile tăceri, Moartea, toate 
apărute în 2015, la Editura Paco, din Bucureşti. După ideile 
titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, 
ortografiată cu majuscule. Este, în fond, o expresie 
moştenită din vocabularul consacrat al existenţialiştilor, 
deajuns ca să bănuieşti ce marcă vor avea poeziile, 
înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cît de grav 
trăieşte întru această idee deloc nouă. Şi nu e nouă pentru 
că rădăcinile existenţialismului, modem reformulat, îşi trag 
seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existenţialist avant la lettre. El descoperă 
că „vreme e a te naşte şi vreme e să mori”, în rest, „totul e 
vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a 
fost intens susţinut filosofic în secolele al XlX-lea şi al XX- 
lea, de la Kirkegaard şi pînă la Sartre, cu nuanţe specifice. 
O poezie în termenii existenţialismului statuat mai poate 
interesa fiinţa zilelor noastre, sclava imaginii vizuale şi a 
internatului, doar prin adaptări ori actualizate adaosuri 

complementare ideii centrale şi nu în cele din urmă, prin 
puterea întoarcerii asupra sinelui. Este cam ceea ce încearcă 
să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să 
orienteze cititorul spre a căuta un anumit gen de poezie 
cultivată în aceste plachete (cu una şi aceeaşi copertă ), 
autorul le subintitulează, ne varietur, „Poezii de meditaţie”, 
cum şi sînt la nivelul ideilor. Dar, cît de adîncă şi cît de 
personală e meditaţia, n-o poţi spune decît la sfârşitul 
lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

în mod cert, vocabularul poeziei existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de 
noi, unele îndrăzneţe, ori teribil de dure, cum sînt cele ce 
vizează biserica. Citind numai unul dintre cele trei volume 
e ca şi cum le-ai citit pe toate, se cîntă pe aceeaşi coardă, cu 
minime înnoiri de la o poezie la alta. Poetul se închide într- 
o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul 
universului poetic, aceleaşi idei, aceeaşi atitudine de 
scepticism revoltat. La nivelul limbajului, acelaşi 
vocabular, bine acordat cu sfera conceptuală, e recombinat 
în noi şi noi sintagme, cu actualizări ce ţin de mediul de 
astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau 
înţelepţii, „fiul Evei nu trăieşte într-o lume lipsită de 
vaiete”. Ambiţia de a-şi construi o meditaţie personală, 
imposibil de realizat la nivelul vocabularului poetic deja 
obosit, e compensată de arta combinaţiei cuvintelor, fără să 
poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 

sublinia ideea de „Nonsens al Existenţei”. Sînt preferate 
serii de cuvinte scrise cu majusculă: „Clipă”, „Nemurire”, 
„Iluzie”, „Absurd”, „Tăcere”, „Moarte”, „Eternitate”, 
„Adevăr Absolut”, „Vis”, „Liber Arbitru”, „Păcatul 
Originar”, „Iubirea”, „Singurătatea”, „înstrăinarea”, 
„Dumnezeu” şi multe altele. Sintagma care aduce aici şi 
acum trăirea problematizată a existenţei este „Societatea de 
Consum”. Se degajă din poezie o frenezie a dublării 
cuvîntului ce susţine ideea. Adesea, această energie 
debordantă a reaşezării cuvintelor acoperă ceea ce cauţi în 
poeziile compuse pe una şi aceeaşi temă, adică trăirea 
intens afectivă a sentimentului „iluziei vieţii”, înăuntru, nu 
în afară. Aici să mai amintim de maniera de a distinge 
cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale 
poeziilor. Şi mai e o particularitate, punctuaţia. După 
fiecare vers, încheiat sau nu ca înţeles, gramatical sau nu, e 
pusă virgula; punctul e pus de preferinţă numai după 
ultimul vers. Altfel decît Eclesiastul biblic, poetul nostru, 
mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificaţiile se aglomerează în una şi aceeaşi 
poezie, cum e Ierarhia Deşertăciunii. Dar nu e singura. De 
vină poate fi realitatea contemporană care provoacă pe 
multiple planuri sensibilitatea poetului. Cuvîntul 
„deşertăciune” e angajat într-o combinaţie gravă, tăioasă, 
pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, 
voit vulgarizatoare, dezgustul, „greaţa”, r la Sartre, lăsate în 
urmă de conştiinţa absurdului existenţei. Am trimis la 
poezia Industrie a Cărnii Existenţiale : „Plugul 
Deşertăciunii sapă adînc,/ în ţărîna Existenţei,/ vrînd să 
însămînţeze genele Iluziei Vieţii,/ pentru a naşte Lumea,/ 
după o gestaţie prelungă,/ în pîntecul fără limite al 

Minciunii,/ care se sprijină pe Adevăr pentru a exista,/ 
...corbii negri ai gîndurilor,/ dezvoltînd,/ O adevărată 
Industrie a Cărnii Existenţiale,/ începînd,/ de la fripturi de 
vise pe grătarul Absurdului,/ pînă la,/ mezeluri de cea mai 
bună calitate a Deznădejdii.” Ceea ce găseşti în această 
poezie: paradox, nonsens, nihilism, dezabuzare, visuri 
făcute scrum, toate acestea şi altele se vor multiplica, 
recombina caleidoscopic, în toată creaţia cuprinsă în aceste 
trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” 
nu e aceeaşi, pare să meargă spre epuizare, ca şi forţa de 
înnoire a poeziei. Au şi cuvintele soarta lor, în afară de 
poezie, cum zice poetul. La început, paradoxal, „Toamna 
sentimentală” e părăsită „de recoltele înflăcărate de 
cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din 
semantica existenţialistă. Alteori, „Stoluri de Cuvinte,/ 
brăzdează cerul Amintirilor”. în registru schimbat, cuvîntul 
e chinuit ca instrument al presei, violentă, pe drept 
incriminată de poet: „Cuvinte lacustre,/ plîng în ghivece de 
Martiri,/ puse la ferestrele bordelurilor de Ziare,...”. Este 
deplînsă soarta cuvintelor angajate insolit, grotesc: „La 
măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru 
prăjit,...”. Şi cu acest fragment am ilustrat originalitatea 
combinaţiilor verbale resentimentare, ce defulează o 
atitudine poetică provocată de revolta împotriva 
nonsensului existenţei. în cele din urmă e metaforizată 
„iarna Cuvintelor,/ care ningeau peste Zilele noastre,...” şi 
e deplînsă soarta lor, căderea: „în Noroiul unor Cuvinte,/ 
obscene şi pline de invective”, şi, finalmente, sucombarea 
lor: „Cimitire de cuvinte se înşiră în sufletele,/ ce vor şi 
speră la înviere,..Aici cuvintele s-au întors la poezie. 

Insă, cuvîntul e numai instrumentul ce nu e numai al 
poetului, doar a lui e problema de fond a existenţei iluzorii, 
resimţită ca atare în termenii existenţialismului de la 
începutul secolului 21. Acesta e miezul, laitmotivul zecilor 
de poezii semnate de Sorin Cerin, distribuite studiat, 
presupun simbolic numerologic, în fiecare plachetă cîte 77, 
nici una în plus sau în minus. Din sămînţa acestei idei 
generos semănate, se ridică pentru poetul obosit de atîta 
frămîntată gîndire: „Ierburi de întrebări ce unduiesc alene 
peste pleoapele/ Asfinţitului,/ ce abia se mai pot ţine 
întredeschise,/ în zarea unor Răspunsuri,/ ce par a fi migrat 
către depărtările reci ale Uitării.” Nota meditativă a acestor 
versuri nu e cu totul descurajantă. Poetul nu e nici depresiv, 
nici anxios, pentru că are un temperament tonic. El o ia 
mereu de la început, cu declaraţii de neînvinsă voinţă de a 
înţelege, fără să accepte, ca astfel să se poată întoarce spre 
cunoaşterea de sine. în imagini poetice rare se conturează 
un fel de rezumat al discursului poetic, concentrat în 
poezia Ierarhia Deşertăciunii, încheiată, în termenii 
contemporaneităţii absurdului. E un mod de a reînnoi ceea 
ce s-a mai spus, că „mîncăm absurd pe pîine”. Pluralul 
indică în poet un exponent în numele omului, în general, 
„granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să 
înţelegem granitul ca şi cum ar fi,/ o trestie conştientă de 
Sine. || Demolăm pilonii Naturii Iluziei Vieţii,/ încercînd să 
punem în locul lor,/ Un Vis cu mult mai străin de noi 
înşine. || Ruinăm slăbiciunea,/ ... devenind propriile noastre 
epave,/ ce rătăcesc spre nicăieri. || ... Să fie ochii Societăţii 
de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al 
nuanţelor la care trimit imaginile poetice, este, în Vis şi 
realitate, o: „icoană prinsă de pereţii reci şi insensibili,/ ai 
unei catedrale a desfrîului, cum este Societatea de 

Consum,/care ne consumă vieţile,/ pentru un Sens ce nu-1 
vom afla niciodată.” Dincolo de jocul cuvintelor se remarcă 
substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
pennanent revărsată asupra tipului de societate în care 
trăim. Viaţa noastră, se lamentează poetul în Feline 
Existenţiale : „ se vinde scump la tejgheaua Destinului,/ 
pentru a da gust Desfidului,/ abonat cu cartelă de plăceri în 
regulă,/ la Societatea de Consum.”/... „Promisiuni 
Deşarte,/ şi-au pierdut cheile împlinirii,/ iar acum fac 
Morala cartelului de Legi,/ alături de prostituatele 
politiciene ale momentului”. Limbajul violent, ca săgeţi 
poetice aruncate şi contra degradării teribile a politicului, 
defulează o revoltă de tip nihilist, ridicată la rang de 
principiu. Ţinta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Foamete,/ drept mari atleţi ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existenţialist care a 
fost misticul Kierkegaard. După cum atitudinea clar atee, 
cînd e vorba de Dumnezeu şi biserică în poeziile lui Cerin, 
actualizează durităţi de limbaj, cu particularităţi ale 
existenţialismului sartrean, în timp ce Matematica 
existenţei şi multe alte poezii ne readuc în memoria 
culturală imaginea acelei „ monde casse ” percepută critic 
de francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintîi plachete, 
est eDesfrîu. Sînt încercări de a da definiţii, de a pune în 
relaţie lucrurile prin inversiune cu sens, din nou foarte grav 

acuzatoare, cum e cea cu adresă la „mănăstire”. Sigur, 
nefericirea fiinţei care scrie o asemenea poezie, vine nu 
numai din conştiinţa căderii omului în lume sub blestem 
divin, dar şi din ceea ce ar fi o consecinţă, respingerea, pînă 
la blasfemie a nevoii de Dumnezeu. Interogaţia, din 
poezia Desfrîu, care pare că lasă cititorului libertatea de a 
da particulare răspunsuri, e un tertip al poetului conştient de 
ceea ce afirmă la modul mascat: „Existenţa este o nălucă 
prinsă între două vise, Spaţiul şi/ Timpul./ Pacea va fi 
mereu datoare Războiului cu propriile ei/ arme, 
Deşertăciunea Democraţiei şi Dictatura./ Care desfrîu nu-şi 
are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de 
noroc”, însoţită de „Speranţă”, niciodată lăsată în voia 
„liberului arbitru”, care i-ar da omului libertatea de a 
schimba ceva. Rămîne numai libertatea fiinţei de a judeca 
propria existenţă, etern îngrădită să poată depăşi absurdul. 
Natura demonstrativă a poetului îl condamnă, extroversiv, 
la excese, încît risipeşte prea generos ce a adunat cu greu 
din biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul 
de alienare, de înstrăinare şi accentuată singurătate, pînă la 
a-şi simţi sufletul ca o „casă în ruină”, din care, plecată, 
fiinţa căzută în „neant”, mai are şansa de a fi sortită 
„Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, 
despre „Iubire”, „Dumnezeu”, „Biserică”, „Absurd”, „Clipă 
şi Eternitate”, „Tăcere” şi „Moarte”, poate, altădată. Ar 
merita, pentru că acestui poet nu-i lipseşte inspiraţia rîvnită 
de alţii, cum scria poeta Magda Cârneci, dar el trebuie să se 
ferească de pericolul de a rămîne un artifex, şi, încă, să nu 
calce prea apăsat pe urmele din Bacovia ori Emil Botta, 
spre a nu le desfigura prin exces. 

Ana Blandiana:" Poezia de meditaţie pe care o 
scrie Sorin Cerin nu este o versificare de adevăruri 
filozofice,ci o impletire de revelaţii despre aceste 
adevăruri.Iar raportul dintre intensitatea acestor 
revelaţii si indoiala din care sunt construite adevărurile 
este chiar piatra filozofala a acestei poezii.De 
altfel,secretul de a putea fixa fulgerul revelaţiei este o 
problema la fel de subtila ca si aceea a păstrării energiei 
solare din zilele calde in cele reci." 

Prof.univ.dr Theodor Codreanu„Sorin Cerin este 
un gânditor aforistic paradoxist, de o mare mobilitate a 
minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viaţa noastră spirituală şi socială. 
Poezia din Liberul arbitru este o prelungire a manierei 
sale de meditaţie, impregnând-o şi cu o doză potrivită 
de kynism (în sensul dat cuvântului de Peter Sloterdijk), 
reuşind, totodată, performanţa de a rămâne pe teritoriul 
lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

Prof.univ.dr Ioan Holban„Despre expresivitatea şi 
bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi 
scrie, în Marile Tăceri, o poezie a sentimentului 
religios, nu de amvon, însă, ci în gînd cu Dumnezeu, în 
meditaţie şi în fulgerarea gîndului spre clipa Creaţiei. 
Poezia lui Sorin Cerin este a unui alt Cain rătăcind în 
pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i 
se surpă orizontul sufletului în ploi de foc şi urme de 
plumb”. 

Prof.univ.dr.Maria Ana Tupan "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale 

lui Emil Cioran. Sesizarea tragismului şi grotescului 
existenţei nu conduce la paralizie psihică, ci la nihilism 
exorcizant şi blasfemitor. Sfada cu “adulterinul 
Dumnezeu” - apelativ şocant dar foarte expresiv pentru 
idea de păcat originar al lui ... Dumnezeu care trebuie 
să fi zămislit lumea rea prin adulter cu Satana - capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 

[...] stelele alcoolice, ale unui Univers, lacom, meschin şi 
cinic, băute de Dumnezeu la masa Creaţiei, 

pe cerurile înlăcrimate ale Fericirii, mâzgălite cu graffiti de 
Diavol, 

Dacă poetul şi-a propus în poemul La un grătar un exerciţiu 
unnuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate 
al unui Eucharist pe dos, căci intr-un univers al vieţii spre 
moarte, cel care se frânge e spiritul, cuvântul, pentru a 
revela un ... trup deleuzian, animalic, descris ca minuţioasa 
hartă anatomică a unui student medicinist. Poetul ne 
surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul 
moralizat al timpului, cu un trecut mort, un viitor viu şi un 
prezent iluzoriu, contrar sentimentului comun că viaţa trăită 
e eul nostru cert, că doar prezentul există cu adevărat şi că 
viitorul e pură ipoteză. Cerin redefineşte fiinţa umană ca 
aflându-şi autenticitatea în multiplicarea mentală a realităţii 
teme şi ca proiect existenţialist". 

- Prof.univ.dr. Mircea Muthu "Disperarea de a găsi 
un Sens existenţei contemporane aluvionează 
testimoniul poetic al lui Sorin Cerin în care amurgul 
limbajului, asociat cu „clepsidra spartă” a timpului,este 
resimţit - cu acuitate tragică - de „cuvintele noastre 
torturate”. 

"Meditaţia, întoarsă spre sine însăşi de „oglinzile 
întrebării”sau de către „ochii” fabuloşi ai Oceanului 
nesfârşit, se automacerează la aceeaşi temperatură febrilă, 
de arc voltaic, enunţată - in nuce -de sintagma „ploilor de 
foc”. 


Prof.univ.dr. Cornel Ungureanu " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte, cu 
atâta energie, pe tărâmurile frumos traversate de cei 
înzestraţi cu harul preoţiei. Sorin Cerin ritualizează 
timpurile deconstrucţiei poetice, dacă e să înţelegem 
cum se cuvine desfăşurarea versurilor sub steagul 
titlului." 

Prof.univ.dr. Ion Vlad "Sorin Cerin si-a definit 
poemele din volumul "Marile Tăceri" "poezii de 
meditaţie" Fara îndoiala,reflexivitatea e dominanta 
creaţiei sale, prezidate de interogaţii,revolta,nelinişti si 
o dramatica cercetare a TĂCERII,topos al indoielilor,al 
cutezanţei si al aventurii spiritului in permananta 
cautare a adevarului;poezia sa urmeaza unei axiologii 
de un intens dramatism.E lirica lucidităţii,a meditaţiei si 
a lirismului autentic". 

Lect. univ.dr. Laura Lazăr Zăvăleanu: 

"Intelectual format la şcoala bucureşteană, dar simţind 

nevoia să se revendice, admirativ, de la modelul critic 
al şcolii clujene, unde îşi identifică modelele exemplare 
în profesorii Ion Vlad şi Mircea Muthu, Sorin Cerin îşi 
construieşte şi poezia intertextual, pentru că poetul 
Marilor Tăceri îşi declară peste tot maeştrii, identificaţi 
aici, intrinsec, cu Blaga (prin reflecţie filozofică şi 
structură prozodică uneori voit calchiată după Poemele 
luminii) şi Arghezi.însuşi titlul volumului, Marile 
Tăceri, impune imperativul unui dialog implicit cu 
poezia lui Arghezi purtând acelaşi titlu.Căutărilor 
febrile din Psalmii arghezieni ale unui Dumnezeu 
chemat să se arate, le răspund aici interpelările fără 
odihnă ale unui apostat credincios, care se sfâşie, în 
pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, 
între blestem incantatoriu şi rugă deghizată, de veşnic 
îndrăgostit, fără putinţă de a-şi declina, în realitate, 
fervoarea, deşi cuvântul experimentează, estet, întregul 
lexic blasfemiant şi apocaliptic. O duplicitate 
izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa 
întâlnirii cu celălalt sau spaima suprapunerii cu el, într- 
o lume al cărei sens este rătăcit în „tenebrele lagărelor 
de idei”, la interferenţa unui timp şi unui spaţiu ajunse 
“la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

Conf. univ. dr.Călin Teutişan "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente 
disparate, readuse la un loc prin travaliul liric, 
închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 

traversate, când şi când, de parabole ale realului, "citit" 
în cheie simbolică, dar şi ironică. Cinismul lipseşte cu 
desăvârşire din versurile lui Sorin Cerin.Aceasta 
înseamnă că personajul liric ce cuvântă în paginile de 
faţă, mai exact conştiinţa lirică, pune o presiune etică 
asupra realităţii, forţând-o astfel să-şi asume propriile 
adevăruri uitate." 

Prof.univ.dr.Cornel Moraru"Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice 
şi proiecţii aspre dintr-o viziune extatică de sfârşit de 
lume. Meditaţiile sale dezvoltă o retorică furibundă pe 
tema "nonSensului Existenţei", deşi exprimă mai mult 
îndoieli decât certitudini şi întrebări decât răspunsuri. 
Intensitatea implicării în acest demers liric atinge, pe 
rând, cote extreme: de la jubilaţie la sarcasm şi de la 
indignare, din nou, la extaz..." 

Prof.univ.dr. Ovidiu Moceanu "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, 
în texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii", eul poetic descoperă mai degrabă un 
"Dumnezeu prea amar"... Toate acestea sunt expresii 
ale unei stări de mare tensiune interioară, în care 
luciditatea săgetează revelaţia şi limitează trăirea 
deplină a sensului existenţei". 

Prof.univ.dr. Dumitru Chioaru 'Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le 
înglobează toate trei într-o formulă personală, aparent 
desuetă estetic, rostind însă cu suflu de poeta vates 

ultimele cuvinte dinaintea Apocalipsei. O apocalipsă în 
care lumea desacralizată şi dominată de false valori 
sfîfşeşte pentru a putea regenera prin Cuvînt". 

Prof.univ.dr. Ştefan Borbely "Spirit profund şi 
sincer religios, Sorin Cerin caută disperat după 
diamantul ascuns în negurile molozului, ale cenuşii. Un 
întreg arsenal al modernităţii negative - căni ale 
pustiului, apa uitării, abatoare, sărbătoarea continuă a 
suferinţei, maimuţa de lemn putrezit etc., etc. - e 
chemat să denunţe, în versurile sale, "armele letale ale 
societăţii de consum" şi "ospiciul" alienării prin 
mercantilizare a existenţei noastre de fiecare zi. Tonul e 
apodictic, pasional, profetic, nu admite nuanţe sau 
replici. "Noii paşi ai credinţei" sunt enunţaţi 
peremptoriu ca speranţă a mântuirii colective, "lumina 
divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare 
să fie preocupat exclusiv de retorica eschatologică, 
întrezărind decădere, demisie morală sau ruine cam 
peste tot pe unde-1 poată paşii sau privirile" 

Gheorghe Andrei Neagu "Definitoriu pentru acest 
autor pare să fie pe drept cuvânt, îndoiala, drept piatră 
de temelie a poemelor saleţGreşeala pag.73)11 felicit pe 
autor pentru cutezanţele sale stilistice din "Din ochii 
luminii divine pag.81 precum şi din celelalte păcate 
cuibărite în sânul lui creator. Cred că literatura română 
are în Sorin Cerin un scriitor al mileniului 3 care trebuie 
abordat cu mai multă insistenţă de critica de 
specialitate" 

Marian Odangiu“Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o 
lume din ce în ce mai distorsionată valoric ( şi 
distorsionantă în acelaşi timp !), dispariţia unor repere 
fundamentale - atrăgând după sine interogaţii 

copleşitoare şi infinite nelinişti absenţa tot mai 
tulburătoare a unor Adevăruri care să deschidă calea 
spre Mântuire, îndoielile profund demotivante asupra 
Sensului Vieţii, absurd înălţat la rang de raţiune 
existenţială alimentează spaima şi angoasele poetului. 
Versurile sale dezvoltă astfel o veritabilă retorică a 
disperării, în care, aidoma unei insecte halucinate de 
Lumină, autorul lansează întrebări fără răspuns, caută 
confirmări acolo unde acestea au intrat de mult în 
disoluţie, navighează îndurerat dar lucid printre imagini 
şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 

Eugen Evu:"... cărţile par a fi obiecte de cult- 
cultură-proprie testamentară ale unui ceremonial, ...al 
neo-cunoaşterii, platonic-socratice sub semnul 
“Guvernământului General al Genezei” bunăoară. Ceea 
ce merită considerat este şi imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a fiinţei 
umane în ipostaza ei reductivă, a condiţiei 
umane....Cum Vinea scria, poetul vede idei ale sale, 
sau oglindire în ‘odaia cu oglinzi’ a bibliotecii 
universale. Un destin desigur personal, in mare parte 
asumat, nota bene.în volumul Politice, la extrema lui 
H.R. Patapievici poetul este bine-ştiutor al problemei 
eliadeşti, al “căderii umanului în zoon politikon”.. .Intre 
raţionalism şi iraţionalism, Sorin Cerin navighează pe 
Oceanul Interconnection." 

Cărţi publicate 

Literatură Sapienţială 

Volume de aforisme 

- Culegere de înţelepciune - Opere Complete de 
Aforisme - Ediţie de ReferinţăWisdom Collection - 
Complete Works of Aphorisms - Reference 
Edition . conţine un număr de 11 486 de aforisme 
structuralizate în 14 volume publicate anterior la 
alte edituri, ce sunt incluse în actuala culegere. 2014 

■ Dumnezeu şi Destin God and Destiny2014 

- Rătăcire Wandering2013 

- Libertate Freedom2013 

* Cugetări esenţiale2013 

■ Antologie de întelepciuneAnthology of 
wisdom 2012 conţine un număr de 9578 de aforisme, 
maxime şi cugetări de Sorin Cerin. 

■ ContemplareContemplation 2012 

- Deşertăciune Vanity 2011 

- Paradisul şi InfernulParadise and Inferno 2011 

- PăcatulThe Sin 2011 

- IluminareIllumination 2011 Conţine un număr de 
693 aforisme 

* Culegere de înţelepciune în care apar pentru prima 
oară volumele înţelepciune. Patima şi Iluzie şi 
realitate, alături de cele reeditate ca Nemurire, învaţă 
să mori şi Revelaţii, volume apărute atât separat cât şi 
împreună în culegere în ediţiile de limbă engleză online 
sau tipărite, din Statele Unite, Wisdom Collection 2009 
Conţine un număr de 7012 aforisme 

- InţelepciuneThe book of wisdom 2009 Conţine un 
număr de 1492 aforisme. 

- învaţă să mori 2009 Conţine un număr de 1219 
aforisme. 

* Nemurire 2009 Conţine un număr de 856 aforisme. 

* Revelaţii 21 Decembrie 20122008 Conţine un 

număr de 2509 aforisme. 

Volume de inspiraţie sapienţială 

* IubireAmourLove 2008 

- Antichrist, fiinţă şi iubire 2007 

Volume de studii filozofice 

* CoaxialismulThe Coaxialism2007 

■ Moarte, neant aneant viaţă şi Bilderberg Group2007 

■ Logica coaxiologică2007 

* Starea de concepţiune în fenomenologia 

coaxiologică2007 

Volume de poezie fdozofică 

■ Steaua Nemuririi - Poeme filosofice Statele Unite 
ale Americii 2018 The Star of Immortality- 
Philosophical poems -the United States of 
America 2018 

* Iluzia Mântuirii- Poeme filosofice Statele Unite ale 
Americii 2018 

■ întâmplare Neîntâmplătoare - Poeme filosofice 
Statele Unite ale Americii 2018 

- Singurătatea Nemuririi - Poeme filosofice Statele 
Unite ale Americii 2018 

- Drame de Companie - Poeme filosofice Statele 
Unite ale Americii 2018 

■ Calea spre Absolut - Poeme filosofice Statele Unite 
ale Americii 2018 

* Dumnezeul meu - Poeme filosofice Statele Unite 
ale Americii 2018 

- Angoase existenţiale- Poeme filosofice Statele 
Unite ale Americii 2 018 Existenţial Anguishes - 
Philosophical poems the United States of 
America 2018 

■ Mai Singur - Poeme filosofice Statele Unite ale 
Americii 2018 

- Pe Umerii Lacrimii Unui Timp - Poeme filosofice 
Statele Unite ale Americii 2018 

- în sălbăticia Sângelui - Poeme filosofice Statele 
Unite ale Americii 2018 

■ început şi Sfârşit - Poeme filosofice Statele Unite 
ale Americii 2018 

■ Marea Iluzie a Spargerii Totului Primordial - Poeme 
filosofice Statele Unite ale Americii 2018 

- Transcendental - Poeme filosofice Statele Unite ale 
Americii 2018 

■ Amintirile Viitorului - Poeme filosofice Statele 
Unite ale Americii 2018 

* înţelesul Iubirii -Poeme filosofice Statele Unite ale 
Americii 2018 

■ Tot ce a rămas din noi este Iubire -Poeme filosofice 
Statele Unite ale Americii 2018 

- Creaţia Iubirii -Poeme filosofice Statele Unite ale 
Americii 2018 

- Zâmbetul este floarea Sufletului -Poeme filosofice 
Statele Unite ale Americii 2018 

■ Omul este o şoaptă mincinoasă a Creaţiei- Poeme 
filosofice Statele Unite ale Americii 2018 

* Condiţia Umană- Poeme filosofice Statele Unite ale 
Americii 2018 

■ Agonia- Poeme filosofice Statele Unite ale Americii 
2018 

Iluzia Existenţei - Poeme Filosofice (Statele Unite 
ale Americii) 2017The Illusion of Existence: 
Philosophical poems the United States of 
America 2017 

Existenţialism - Poeme Filosofice (Statele Unite ale 
Americii) 2017 Existenţialism: Philosophical poems 
the United States of America 2017 

Fiinţă şi Nefiinţă - Poeme Filosofice (Statele Unite 
ale Americii) 2017Being and Nonbeing: Philosophical 
poems the United States of America 2017 

Oglinzile Paralele ale Genezei - Poeme Filosofice 
(Statele Unite ale Americii) 2017The Parallel Mirrors 
of the Genesis: Philosophical poems the United States 
of America 2017 

Existenta si Timp - Poeme Filosofice (Statele Unite 
ale Americii) 2017Existence and Time: Philosophical 
poems the United States of America 2017 

Obiecte de Cult - Poeme Filosoficer581 (Statele 
Unite ale Americii) 2Q170bjects of Worship: 
Philosophical poems the United States of America 2017 
Copacul Cunoaşterii - Poeme Filosofice (Statele 
Unite ale Americii) 2017The Tree of The Knowledge: 
Philosophical poems the United States of 
America 2017 

Iluzia Amintirii- Poeme Filosofice (Statele Unite ale 
Americii) 2017The Illusion of Memory: Philosophical 
poems the United States of America 2017 

Iluzia Morţii - Poeme Filosofice (Statele Unite ale 
Americii) 2017The Illusion of Death: Philosophical 
poems the United States of America 2017 

Eternitate - Poeme Filosofice (Statele Unite ale 
Americii) 2017Eternity: Philosophical poems the 
United States of America 2017 

Străinul Subconştient al Adevărului Absolut - 
Poeme filosofice ( Statele Unite ale Americii) 2016 
Paradigma Eternităţii - Poeme filosofice ( Statele 
Unite ale Americii) 2016 

Marea Contemplare Universala - Poeme filosofice ( 
Statele Unite ale Americii) 2016 

Bisericile Cuvintelor - Poeme filosofice ( Statele 
Unite ale Americii)2016 

Trafic de carne vie - Poeme filosofice ( Statele 
Unite ale Americii) 2016 

Vremurile Cuielor Tulburi - Poeme Filosofice ( 
Statele Unite ale Americii) 2016 

Divinitate - Poeme Filosofice ( Statele Unite ale 
Americii) 2016 

La Cabinetul Stomatologic - Poeme Filosofice 
(Statele Unite ale Americii) 2016 

Origami - Poeme Filosofice (Statele Unite ale 
Americii) 2016 

Dinainte de Spaţiu si Timp - Poeme Filosofice 
(Statele Unite ale Americii) 2016 

A Fi Poet editura eLiteratura, Bucureşti 2015 
O Clipă de Eternitate editura eLiteratura, 
Bucureşti 2015 

Suntem o Hologramă editura eLiteratura, 
Bucureşti 2015 

Zile de Carton editura eLiteratura, Bucureşti 2015 
Fericire editura eLiteratura, Bucureşti 2015 
Nonsensul Existentei Statele Unite ale 
Americii 2015 The Nonsense of Existence - Poems of 


Meditation the United States of America 2016 

Liberul arbitru Statele Unite ale Americii 2015The 
Free Will - Poems of Meditation the United States of 
America 2016 

Marile tăceri Statele Unite ale Americii 2015 The 
Great Silences - Poems of Meditation the United States 
of America 2016 

Ploi de Foc Statele Unite ale Americii 2015 Rains 
of Fire - Poems of Meditation the United States of 
America 2016 

Moarte Statele Unite ale Americii 2015 Death - 
Poems of Meditation the United States of 
America 2016 

Iluzia Vieţii Statele Unite ale Americii 2015 The 
Illusion of Life - Poems of Meditation the United States 
of America 2016 

Prin cimitirele viselor Statele Unite ale 
Americii 2015 Through The Cemeteries of The Dreams 
- Poems of Meditation the United States of 
America 2016 

îngeri şi Nemurire Statele Unite ale 
Americii 2014 Angels and Immortality - Poems of 
Meditation the United States of America 2017 

Politice Statele Unite ale Americii 2013 

Facerea lumii Statele Unite ale Americii 2013 

Cuvântul Lui Dumnezeu Statele Unite ale 
Americii 2013 

Alegerea Mântuitorului Statele Unite ale 
Americii 2013 


Volume de poezie de filosof ie a iubirii 

■ Filosofia Iubirii - Dragoste şi Destin - Poeme 
Filosofice (Statele Unite ale Aemricii) 2017 The 
Philosophy of Love - Love and Destiny: Philosophical 
poems the United States of America 2017 

■ Filosofia Iubirii - Verighetele Privirilor - Poeme 
Filosofice (Statele Unite ale Aemricii) 2017The 
Philosophy of Love-The Wedding Rings of Glances- 
Philosophical poems the United States of 
America 2017 

■ Filosofia Iubirii - Fructul Oprit - Poeme Filosofice 
(Statele Unite ale Americii) 2017The Philosophy of 
Love - The Forbidden Fruit: Philosophical poems the 
United States of America 2017 

• Filosofia Iubirii - Lacrimi - Poeme Filosofice 
(Statele Unite ale Americii) 2017The Philosophy of 
Love- Tears: Philosophical poems the United States of 
America2017 

Volume de poezie de dragoste 

* Adresa unei ceşti de cafea 2013 

■ Memento Mori 2012 

■ Parfum de eternitate 2012 

■ Umbrele Inimilor 2012 

■ Inimă de piatră amară 2012 

■ Legendele sufletului 2012 

■ Adevăr, Amintire. Iubire 2012 

■ Eram Marile Noastre Iubiri 2012 

■ Suflete pereche 2011 

■ Templul inimii 2011 

■ Poeme de dragoste 2009 

Romane 

■ Destin 2003 

- Trilogia Destiny cu 

volumele PşychaApocalips a şi Exoclus urmând să 
apară Lumina Divină doi ani mai târziu ce avea să 
întregească ciclul Originea lui Dumnezeu 2004 - 2006 

* The origin of God apărut în Statele Unite ale 
Americii cu volumele The Divine Light PsychoThe 
A pocalypseş i Exodus2006 

